
MATARÓ 
FEBRER  DE  MCMXXXII 


Vol.  VIII 


EI  fonament  històric  de  l'episodi  de  Paulina 
Fourès  es  troba  en  la  majoria  de  narra- 
cions d'aquella  època,  detallant-se  molt 
especialment  en  les  Memòries  de  la  Du- 
quessa d'Abraniès. 


PERSONATGES 


Francesc  Fourès  (tinent  del  sisè  de  Caçadors) 

Bonaparte  (general  de  l'Exèrcit  a  Egipte) 

Berthier  ( ei  seu  ajudant) 

Dupuy  (comandant  de  plaça  d'El  Caire) 

Deschamps  (oficial  d'Intendència) 

Fouché  (ministre  de  Policia  sots  el  Consolat) 

Descazes  (advocat  de  París) 

Escrivent  primer 

Escrivent  segon 

Soldat  primer 

Soldat  segon 

Soldat  tercer 

Un  gendarme 

Un  criat 

Paulina  Fourès,  (anomenada  Bellilotte,  mullei  de  Fourès) 
Senyora  Dupuy  (muller  del  Comandant) 

Aquesta  obra  fou  estrenada  en  el  «Teatre  Català  Novetats» 
de  Barcelona,  la  nil  del  21  d'abril  de  1931,  amb  el  següent  repar- 
timent: Francesc  Fourés,  Sr.  Torrents;  Bonaparte,  Sr.  Gó- 
mez; Berthier,  Sr.  Martí;  Dupuy,  Sr.  Baneras;  Deschamps,  Sr. 
Galceran;  Fouché,  Sr.  Gimbernat;  Descazes,  Sr.  Aymerich; 
Paulina  Fourés,  Sra.  Fornés;  Sra  Dupuy,  Sra.  Manau. 

Escena  dels  dos  primers  actes:  en  El  Caire,  durant  la  cam- 
panya d'Egipte  en  1798. 

El  darrer  acte,  en  1799  a  París,  algunes  setmanes  després 
del  cop  d'Estat  que  féu  a  Bonaparte  Cònsol  de  la  República. 


ACTE  PRIMER 


QUADRO  PRIMER 


Pati  interior  obert  del  Palau  Esbekieh,  d'un  sol  pis,  en  el 
Caire.  AI  fons  escala  que  condueix  al  Quarter  General  de 
l'Estat  Major  i  a  les  habitacions  del  general  Bonaparte.  En 
primer  terme  una  taula  ordinària  de  campanya  i  al  seu  voltant 
soldats  de  la  companyia  de  vigilància  i  l'oficial  d'Intendència 
Deschamps.  Decau  el  dia  i  en  el  cel  puríssim  comencen  a  res- 
plendir les  primeres  esteles. 


Soldat  primer.  —  (sacsejant  les  botes  que  té  descalçades): 
Sorra!  Per  iot  arreu  es  troba  aquesta  maleïda  sorra:  en  el 
canó  del  fusell,  a  les  butxaques,  en  el  pa,  en  el  llit  i  fins  a 
la  gorja.  Sorra  per  tots  cantons!  I  de  passada  aquestes  pus- 
ses,  que  no  comprenc  com  aquí  són  tan  molsudes. 

Soldat  segon. — Perquè  som  tant  beneits  que  les  atipem  nos- 
altres amb  la  nostra  sang  francesa,  la  nostra  bona  sang 
francesa,  entens?  Pobres  d'elles  que  no  fós  així,  sem- 
blarien com  aqueixes  dones  que  no  saps  si  són  femelles 
o  un  penjoll  de  pells.  Oh!  A  n'aquests  governants  que  ens 
han  jugat  aquesta  malifeta,  voldria  veure'ls  aquí,  aquí,  amb 
peste  fins  el  coll! 

Soldat  tercer. — No  parlis  de  coses  tristes!  Ahir  setse,  avui 
vintiquatre,  tots  amb  taques  verdes,  camí  de  l'hospital. 
Aquests  bonys  condemnats,  creixen  en  aquesta  terra  més 
de  pressa  que  les  cireres  a  França. 

Soldat  segon. — Així  és  que  si  no  mors  de  penes,  mors  de  fàs- 
tig.  No  hi  ha  pas  manera  de  sortir  amb  vida  d'aquesta  cam- 
panya del  diable.  El  que  caldria  fer,  seria  encarar  les  armes 

contra  els  anglesos,  que  a  la  fi  són  homes  com  nosaltres. 
Però...  què  rediable  n'hem  de  fer  i  què  se'ns  en  dona  d'a- 
quests mamelucs,  plens  de  lleganyes  i  de  polls...  Que  s'en- 
tretinguin rascant-se  la  ronya  que  se'ls  menja!  Prou  feina 
tenen  en  graíar-se  tot  el  dia!  Voldria  saber  què  ens  han  de 
donar  els  egipcis.  Fins  ara  ningú  s'havia  preocupat  que  en 
el  món  visqués  gent  tan  bruta  i  fastigosa... 

Fourés.  -  (que  s'ha  anat  apropant.  Té  uns  quaranta  anys,  as- 
pecte robust,  bona  alçada,  complexió  d'home  de  camp, 
patilles  retallades,  cabell  negre.  El  seu  caminar  és  ferm  i 
un  xic  pesat;  parla  poc  i  pausadament.  És  arrogant,  però 
sense  presumpció)  Bo!  Altra  vegada  mormolant  entre 
dents?  Sempre  esteu  a  punt  de  rondinar  i  de  criticar,  amb 
aquesta  lletania  contra  els  generals  i  la  República. 

Soldat  primer. — Ciutadà  tinent,  hi  ha  que  desfogar-se  de  quant 
en  quant,  per  treure  la  bilis.  Que  em  tallin  el  cap  si  entre  els 
quaranta  mil  homes  que  estem  ací  lluitant,  se'n  troben  qua- 
tre que  no  n'estiguin  ja  tips  fins  el  coll.  Vos  mateix,  ciutadà 
tinent,  amb  la  ma  damunt  del  cor,  millor  preferiríeu  caminar 
a  França  sobre  un  peu,  que  aquí  amb  dos. 

Fourés.— Però  ningú  m'ha  sentit  somiquejar.  Què  se'n  treu? 
Millor  és  trobar-se  amb  dues  cames  damunt  la  sorra,  que 
sota  uns  quants  pams  de  terra. 

Deschamps.— Tu  ets  feliç.  No  et  manca  res,  ja  que  tens  Belli- 
lotte.  (als  soldats)  Fourès,  companys,  de  dia  es  troba  a 
Egipte,  però  de  nit,  apaga  el  llum  i  es  troba  en  plena  Fran- 
ça (Els  soldats  riuen) 

Soldat  primer.  —  Veritat  tinent,  nosaltres  ens  conformaríem 
també,  si  en  lloc  de  donar-nos  ulleres  de  campanya,  ens 
hagués  proveït  el  General  d'una  noia  per  a  cada  u...  Però, 
aquestes  dones  que  semblen  cabres...  T'acostes,  i  et  ve 
basqueig. 

Deschamps. — Per  una  vegada,  Fourès,  solament  per  una  vega- 
da, voldria  que  et  trobessis  a  la  tauleta  de  nit,  una  d'aques- 
tes sutjoses  nimfes  del  Nil,  en  lloc  de  la  teva  Belliloíte. 
Veuries  tu  com  protestaries  el  mateix  que  nosaltres. 

Fourés. — (amb  tò  de  bon  humor)  Qualsevol  que  us  escoltés, 
podria  creure's  que  vosaltres  envegeu  la  dona  d'un  antic 
camarada. 

Deschamps.  — Home,  Fourès!... 

Fourés.—  Així  fóra  si  tinguéssiu  contra  mi  una  engruna  de  ma- 
lícia. Al  capdavall  tots  ens  trobem  aquí  en  el  mateix  cas,  i 
jo  soc  l'únic  que  tinc  prop  meu  una  dona  jove  i  bonica.  La 
veritat  és  que  moltes  vegades  m'avergonyeixo  davant  vos- 
tre, d'ésser  el  que  està  millor. 

Deschamps.— Ximpleria!...  A  un  home  tan  noble  com  tu,  ningú 
li  enveja  el  que  té;  i  menys,  encara,  tractant-se  de  Bellilotte 
que  a  més  d'ésser  la  teva  muller,  és  per  a  nosaltres  una 
excel·lent  companya. 

Soldat  primer. — 1  tan  bona!  No  en  trobaríem  pas  cap  altra! 

Fourés. — Ja  ho  crec!  Quan  retorneu  a  França,  en  tindreu  una 
per  cada  u. 

Soldat  primer. — Tant  de  bò  fós.  Però,  per  dissort,  no  tenim 
ales  per  volar  allà,  i  ningú  ens  treurà  d'aquestes  muntanyes 
de  sorra. 

Fourés.— I  Bonaparte?  Jo  us  dic  que  ha  acabat  la  guerra  contra 
els  anglesos.  Ens  poríarà  a  les  índies  o  a  les  banyes  de  la 
lluna;  Déu  sap  quins  són  els  seus  plans.  Però,  puc  jurar- 
vos  que  ens  treurà  d'aquest  tràngol,  el  mateix  com  va  fer- 
ho  a  Itàlia.  I  aleshores  estareu  cofois  del  passat. 

Soldat  segon.— Això  després,  i  si  abans  no  hem  anat  a  l'in- 
fern! (se  sent  una  mica  de  mormoleig) 

Soldat  primer.— Ah!  Es  Bellilotte  que  arriba. 

Bellilotte.— (Entra  de  pressa  per  la  portalada,  i  darrera  d'e- 
lla  dos  egipcis  vagabonds  carregats  amb  feixucs  sacs  i 
cistells.  Els  segueixen  dos  soldats  que  riuen.  Ella  és  jova 
i  formosa,  però  sense  arrogància.  Es  veu  palesament  en 
son  aspecte  i  gestos,  que  és  una  dona  del  poble).  Aquí, 
negres  nassuts!  Poseu-ho  aquí! 

Fourés.- Però,  que  és  el  que  portes  amb  tot  aquest  carrega- 
ment? 

Bell. — Provisions  que  han  plogut  del  cel!  Requisades  per  les 
meves  mans,  amb  l'ajut  de  Ferrand  i  Jacqueí.  (a  Des- 
champs) Perdona  que  per  aquesta  vegada  m'hagi  posat  en 
les  teves  funcions. 

Des.    A  mans  besades,  Bellilotte!  Però,  diga'm,  com  ho  has  fet? 

Bell.— L'etzar  i  el  meu  bon  nas  m'han  afavorit.  Passava  prop 
del  Nil,  pel  lloc  on  es  posen  les  dones  que  renten  les  vos- 

ires  robes,  quan  veig  un  embalum  gros  damunt  de  l'aigua,  mig 
amagat  en  una  reconada  que  forma  el  riu,  «Apunta!»  dic  a 
Ferran,  i  quan  aquest  dirigia  el  fusell  cap  el  bulío,  he 
visí  que  era  una  barca  i  que  dintre  d'ella  hi  havia  aquests 
dos  desgraciats.  Mireu-lo?,  de  la  por  que  tenen  encara  els 
hi  tremolen  les  orelles,  (ais  negres  amb  gest  exagerat) 
Però,  no  tingueu  temença!  Jo  us  protegeixo!  (als  soldats) 
La  sort  consisteix  en  que  el  fons  de  la  barca  estava  plè  de 
coses  bones.  Penso  que  eren  per  als  seus  sacerdots 
Un  soldat. — Si  per  pendre  forces  i  resar  perquè  ens  en  anem 
aviat. 

Bell.  Doncs  poc  els  aprofitaran  aquesta  vegada.  Millor  ús  tin- 
dran en  les  nostres  boques  que  no  en  les  d'aquests  vells 
mussols,  que  quan  resen  sembla  que  grinyolin.  A  veure, 
Deschamps,  dóna  a  n'aquesls  pobres  diables  quelcom  per- 
què els  passi  l'espant.  Deu  monedes  petites  d'argent  i  esta- 
ran contents. 

Des.— Teniu. 

Bell.— (als  dos  egipcis  que  contents  se7n  van,  retrocedint  amb 
somriures  forçats  i  fent  acataments,  tocant  amb  el  front 
quasi  a  terra)  Prous  acataments,  senyors  meus!  Prou  ho- 
nor! Jo  no  soc  el  bou  sagrat!...  {així que  els  egipcis  han 
marxat,  tots  s'apropen  ais  sacs  i  cistells).  Eh!...  quietes 
les  grapes,  si  no  voleu  que  aquests  pollastres  morís  volin 
altra  vegada...  Cada  u  tindrà  la  seva  part.  I  encara,  potser, 
un  extra.  Avui  vull  obsequiar  vos  amb  una  íruiía  a  l'estil  i 
com  sols  saben  fer  la  a  Carcassona.  La  meva  mare  esíava 
allí  de  cuinera  a  casa  del  comte  Belmoní,  que  era  molí  exi- 
gení  amb  els  menjars;  només  que  írobés  un  pic  de  farina  a 
un  plat,  l'estavellava  contra  la  paret.  Però  la  mare  li  ende- 
vinava sempre  el  gust,  i  d'ella  ho  vaig  aprendre  jo.  (al  sol- 
dat primer)  Estan  netes  les  paelles? 

Soldat  primer. — Llueixen  com  els  teus  ulls,  Belliloííe. 

Bell.— Comença,  doncs,  a  encendre  el  foc,  que  jo  vaig  dese- 
guida  a  preparar  vos  un  àpaí  gusíós,  del  que  us  en  llepareu 
els  bigoíis,  i  que  serà  en  honor  del  meu  Francesc...  Si, 
Francesc,  em  jugaria  qualsevol  cosa,  que  íu  no  íe'n  recor- 
des però  jo  no  he  oblidaí:  avui  és  el  jorn  del  íeu  sant  i  l'hem 
r .  de  celebrar  amb  un  bon  íiberL  -  - 

Des.— Com?  El  teu  saní?  Per  molts  anys,  Fourés!  Cuinant  la 
teva  muller,  no  pot  ésser  avar  un  vell  camarada.  A  rf  aquest 
àpat  extraordinari,  hi  cal    per  dret  propi,  vi  de  França,  (al 

-  soldat  segon)  Un  gerro  dels  més  grans  plè  i  gots  per  tots. 
Soldat  Segon. --Hurra,  vi!  Doncs  també  unes  tovalles  de  lli, 

com  les  que  teníem  a  Estrasburg,  en  els  nostres  allotja- 
ments. 

Soldat  tercer. — I  una  candela  de  les  que  hi  ha  al  soterrani, 
perquè  ens  poguem  veure  bé  les  cares.  Ja  que  Bellilotte  ens 
fa  el  menjar,  tots  els  honors  han  d'ésser  per  ella.  (Van  a 
cercar  les  coses;  posen  les  tovalles  a  la  taula  i  en  mig 
d'ella  un  tros  d'espelma.  S'ha  anat  enfosquint  poc  a  poc, 
Bellilotte  s'ha  dirigit  al  fons  de  l'escena,  que  forma  pati, 
i  on  hi  ha  una  llar  de  terra  cuita  d'estil  àrab.  Els  soldats 
ja  han  encès  el  foc.  Els  soldats  s'acosten  i  rodegen  la 
cuinera. 

Un  soldat.— Vols  que  jo  t'ajudi? 

Bell.— (Rient  del  seu  afany)  Millor  és  que  t'apartis,  fas  olor 
de  pólvora,  (als  demés)  No  us  acosteu  tant,  minyons.  No 
podeu  esperar  una  mica?  Sembleu  mosques  sobre  la  mel. 
Aneu  a  taula  i  espereu  tranquils!  Millor  seria  si  us  penti- 
néssiu, per  estar  més  decents.  Apa,  fugiu,  sinó...  (Els  ame- 
naça amb  la  paella) 

Soldats.— Ai!...  Anem-nos'en,  que  aquesta  té  bons  punys.,. 
Cap  a  taula...  Aviat  estarà  la  cosa  amanida  i  ens  en  llepa- 
rem els  dits. 

Soldat  segon.—  (que  vé  amb  un  gerro)  Aquí  està  el  vi!  .  Però 

segur  que  n'hi  haurà  prou  per  a  tots  nosaltres... 
Des.  — Val  més  així.  Sinó  es  veuria  massa  el  fins  que  sou  a 

l'hora  de  la  teca. 
Soldat  primer.  — Aquí,  en  el  lloc  d'honor,  el  tinent  Fourès!  El 

tinent Deschamps  al  davant.  I  Bellilotte,  com  és  lògic  al  mig. 
Soldat  segon.    Jo  vull  seure  aquí  a  la  dreta,  prop  d'ella. 
Soldat  primer. — Amb  aquesta  cara  tan  bruta?  No  veus  que  li 

faries  perdre  les  ganes  de  menjar? 
Soldat  segon.  -  1  tu,  amb  una  barba  de  vuit  dies,  presums  de 

.fi?  Vaja  fuig  d'ací!  (Els  soldats  es  disputen  el  lloc) 
Des.  —  (a  Eourès)  Mira  com  s'estarrufen,  quan  es  tracta  d  elia. 

-  -  Ningú  com -Bellilotte  sap  entendre'ls.-    -  — 


12 


ANTONI  MOLINAS 


Bell.— {avançant  una  mica  cap  a  ells)  Entendre'ls  i  dur-los 
efecte!  El  bon  tracte  amansa  les  teres...  Ara  vé  el  bo,  mi- 
nyons!... (se'n  va  cap  a  la  cuina) 

Soldats. — Visca!  Abans  que  tot,  el  major  respecte.  Prepareu 
els  gots  i  a  brindar  per  Belliloíte!  (Preparen  els  gots  i  els 
soldats  s' empenyen  uns  amb  els  altres  rient  impacients. 
Pel  portal  del  pati,  totalment  fosc,  apareix  el  general  Bo- 
naparte,  acompanyat  del  general  Dupuy,  comandant  d'El 
Caire.  Es  dirigeixen  a  1  escala  que  condueix  al  Quailer 
General;  al  posar-hi  el  peu  es  dóna  compte  Bonaparte  de 
la  taula  il·luminada  i  s'atura  curiosament.  Bonaparte  té 
vint- i^ nou  anys; és  prim,  pàl·lid  i  d'aspecte  sever.  Porta  el 
cabell  las,  caigut  damunt  el  front,  llarg  i  despentinat  dels 
costats  i  per  darrera  arribant-li  fins  al  coll.  Amb  son  sen- 
zill vestuari  republicà  de  campanya,  a  penes  si  es  distin- 
geix dels  altres  caps  i  oficials.  De  bon  humoi  i  somrient, 
contempla  l'animat  quadro) 

Bonaparte  —Què  hi  ha,  minyons!  Quina  festa  celebreu,  amb 
llum  i  vi?  (Tots  s'han  aixecat  i  segueixen  drets  amb  gran 
respecte,  però  sense  gaire  rigidesa  militar). 

Des. — El  sant  del  nostre  bon  camarada,  el  tinent  Fourès. 

Soldat  primer.  — I  la  ciutadana- Fourès,  ens  prepara  una  truita 
excel·lentíssima. 

Soldat  segon.— I  nostre  tinent  Deschamps  ens  obsequia  amb 
vi. 

Bell. — (Surt  de  la  cuina  portant  una  truita  en  una  gran  safata 
que  deixa  damunt  la  taula,  sense  adonar-se  de  la  presen- 
cia del  general  Bonaparte,  que  està  a  la  penombra).  la 
està  a  punt,  companys!  I  ara  no  us  la  mengeu  de  pressa  i 
calenta  com  si  fos  pa  de  munició.  S'ha  de  saborejar  poc  a 
poquet  i  delicadament,  com  si  fós  un  petó.  Faré  la  part  a 
cada  u.  (va  distribuint)  Apa:  per  a  tu  el  més  gros,  perquè 
ets  el  que  està  més  prim.  El  tros  més  cuit  per  a  tu,  que 
sempre  vas  darrera  d  eixes  dones  de  color  de  xacolata... 
Tu,  Francesc,  el  darrer,  com  a  càstig,  perquè  ja  et  conside- 
ren tant  com  si  fossis  tot  un  general.  (Acaba  de  repartir,  i 
es  queda  mirant-los  embadalida).  Però,  què  us  passa? Qui- 
na mosca  us  ha  picat?  Perquè  no  seieu  en  lloc  d  estar  drets 
com  pals?  A  qui  teniu,  per  fi...  (s'adona  de  la  presència 

del  general  Bonaparte.  Aquest  la  contempla  fixament  i 
amb  somriure  plàcid.  Ella  es  sobressaita  i  resta  amb  la 
paraula  als  llavis)  Oh!  Déu  meu!... 

Bon.—  {que  la  mira  amb  complaença)  Bé,  res  de  compliments 
A  seure  i  a  menjar.  Em  plau  a  mi  molt  aquest  quadro 

Des.-— Tindríem  com  gran  honor,  ciutadà  general,  que  tastéssiu 
el  nostre  menjar. 

Bon.— I  perquè  no?  EI  tastaré.  Aquest  plat  ens  el  servien  allà 
l'Escola  Militar,  a  Brienne;  si  bé,  per  dissort,  sols  el  dia  de 
complir  anys  el  Rei.  (se  li  ha  servit  un  plat  i  menja).  Però 
no  era  tant  apetitós,  a  fe.  Està  excel·lent!  (Mira  a  Bellilotte 
fixament,  i  diu  a  Dupuy):  Un  cuiner  així  l'envejarien  molts! 
No  sou  del  meu  parer,  Dupuy? 

Dupuy.— Ho  crec  així  mateix. 

Bon.  ~  Bé!  Mercès,  amics;  està  esplèndid.  Us  deixo  i  seguiu 
menjant  amb  tota  llibertat.  (Fa  acció  de  marxar,  mira  una 
vegada  més  a  Be/ti/otte,  parla  baix  a  Dupuy  i  desaparei- 
xen. Tots  s'asseuen  i  comencen  a  menjar.  Bellilotte  està 
immòbil  i  trastornada). 

Fou. — Seu  tu.  Què  et  passa?  Poques  vegades  es  presenta  el 
General  de  tan  bon  humor  com  avui,  davant  de  la  seva 
gent. 

Soldat  primer.— I  poques  vegades  podrà  tastar  una  truita  tan 
exquisida! 

Fou.— (a  Bellilotte  que  s'asseu  tremolosa)  Però  què  fens?... 
Sembla  que  tremolis! 

Bell.— M'ha  afectat  la  mirada  d'aquest  home.  Sembla  que  tin- 
gui en  els  ulls  tot  el  poder  del  món! 

Soldat  primer. — (iot  mastegant)  Veritat  és!  Aquesta  impressió 
produeix  a  tots  quan  el  veuen  per  primera  volta.  Quan  cla- 
va els  ulls,  sembla  que  ho  travessin  tot,  com  si  fescorco- 
llessin  de  cap  a  peus!  Però  avui  per  primera  vegada  des 
d'Abukir,  estava  ben  trempat! 

Des. — El  bon  humor  del  General  es  deu  a  Bellilotte,  que  sem- 
bra l'alegrià  arreu...  I  ara  ha  de  brindar  també  amb  nosal- 
tres! A  la  teva  salut!  (trinquen  els  gots  animadamenf)  I  a 
la  de  tots  els  Franceses  i  especialment  aquest,  {trinquen 
novament) 

Soldat  prímer.— Visca!...  Visca  cl  vi,  que  és  el  millor  del  bò 
que  hi  ha  a  la  Terra! 

Sol.  segon.— Visca  el  vi,  i  les  truites  a Testi!  de  Carcassona! 

Des.— Ara,  a  recollir^ho  tot,  i  prou  conversa  i  xivarri/minyons! 
Demà,  a  les  quatre,  és  el  toc  de  diana.  Que  no  s'adormi 
ningú!  •  i;; 

Soldat  primer. — No  tingueu  por,  ciutadà  tinent!  I  moltes  mer- 
cès en  nom  de  tots.  (Els  soldats  recullen  el  servei  de  tau- 
la i  se'n  van  un  a  un)  -•  z 

DuPuy  —  (Baixa  mentrestant  l'escate,  i  amb  fingida  despreo- 
cupació s'acosta  al  lloc  on  es  troben  Bellilolle,  Fourès  i 
Deschamps)  Què!  Ha  acabat  la  festa  feliçment?  Així,  doncs 
tot  us  ha  sortit  bé...  (amb  somriure  forçat)  Tanmateix  mi- 
llor que  a  mi,  que  sense  haver  provat  el  sopar,  en  toco  les 
conseqüències.  El  General  s'ha  dignat  parlar  a  la  meva 
muller  amb  molt  d'entusiasme,  de  la  vostra  traça  com  a 
cuinera,  i  quan  una  senyora  sent  lloar  a  una  altra,  ia  seva 
curiositat  es  desvetlla  tot  segujt.  Ara  s'ha  empenyat  en  vo- 
ler-vos  conèixer,  per  demostrar-vos  que  ella  també  és  una 
bona  coquessa.  La  meva  muller,  doncs,  m'encarrega  us 
pregui,  ciutadana  Fourès,  que  demà  a  migdia,  vingueu  a 
menjar  amb  nosaltres. 

Bell.— (es  mira,  sorpresa  d'emoció  el  seu  marit)  Eh?... 

Dup. — No  em  contesteu?  - 

Bell. — Però.  .  corn...  com  puc  anar;.;  ciutadà  comandant?...  Oh! 
no...  jo  no  sabria  pas... 

Fou.—  Però  dona...  quan  el  Comandant  et  dispensa  aquest 
honor... 

-Bell.  -  (sempre  disculpant-se  amb  impaciència)  Perdó  ciuta- 
dà comandant:  jo  dono  moltes  mercès  a  la  vostra  esposa... 
però  no...  com  podria  jo...  jo  més  aviaf  serveixo  per  a  es- 
tar dins  la  cuina  que  per  a  seure  a  taula...  ija  vostra  esposa 
sofriria  un  desengany,  no...  no...  moltes  mercès... 

Dup.— (Deturant-la  ràpidament,  autoritari.)  Res  de  mercès, 
ciutadana  Forés.  Contem  decididament  amb  vós;  demà  a  la 
una,  la  meva  muller  us  espera  sens  falta.  (Saluda  i  se'n 
va.) 

Bell.— (Plena  de  temença.)  Quina  bojeria!  oh  Fourés...  Di- 
gues-Ii  que  no.  Jo  no  puc,  ni  dec  anar-hi. 

Fou.  -  Però...  per  què?  Io  no  t'entenc,  noia! 

Bell. — Ni  jo  a  iu,  Francescf  Em  creus  tan  ximple  d'anar  en 
lloc  on  em  conviden  a  mi  i  a  íu  no?  De  cap  manera!  Per 
què  no  t'han  convidat  a  tu? 

Fou.— Quines  coses  tens,  dona. Jo,  un  trist  tinent?...  Pen- 
ses que  puc  seure  a  la  tauía  de  gent  d'Estat  Major? 

Bell.  Llavors,  jo  tampoc.  Tu  i  jo  som  l'un  de  í 'altre.  Si 
creuen  ells  que  m'han  de  donar  importància,  també  vull  que 
te'n  donin  a  tu.  I.  sobretot,  què  és  el  que  volen  de  mí?  Es 
una  excusa  això  que  ha  dit,  que  la  seva  esposa  em  vol  co- 
nèixer. La  conec  ja  fa  temps  de  vista  aquesta  pressümptuo- 
sa  polla  d'índia,  i  ella  a  mí;  per  més  que  giri  la  cara  quan 
em  veu.  Sols  Déu  sap  el  perquè,  tan  de  sobte,  volen  hono- 
"  rar-me...,  tal  vegada  és  perquè  èl  General  els  ho  ha  dit,  o 
bé...  Però,  que  se  me'n  dóna  a  mí!  Io  sé  molt  bé  e1  que'ns 
convé,  i  prou...  Ni  dec,  ni  vull  anar-hi;  que  cerquin  qui  els 
diverteixi. 

Fou.— Però,  noia!  Tu  oblides  que  és  el  nostre  Cap.  Ningú  de 
nosaltres  pot  dir-li  que  no,  al  Comandant. 

Des  —Vertaderament,  Bellilotte,  nosaltres  no  podem  fer  això, 

Bell.— Però,  què  he  de  fer  jo  allí?  Ací,  prop  dels  companys, 
amb  vosaltres,  em  sento  bé;  puc  ajudar  i  ésser  útil  a  tots  i 
conversar  lliurament.  No  tinc  pas  ganes  d'anar  amb  etique- 
tes i  posturetes.  Creu-me,  Francesc,  aquesta  gent  pretén 
quelcom  de  nosaltres! 

Fou.— No  diguis  disbarats.  Qüè  pot  pretendre  de  nosaltres  el 
Comandant?  La  curiositat  de  fer  coneixença  amb  tu,  i  res 
més.  Tanmateix,  fas  visita  com  els  pardals:  hi  vas  per 
aquesta  vegada...  i  s'ha  acabat  per  sempre.  Si  no  vols 
anar-hi,  és  de  témer  que  ho  pagaré  jo.  Fes-ho,  dona,  per 
consideració  a  mí! 

Bell.  —  {Rabiosa.)  Llavors,  insisteixes,  de  totes  maneres!  Doncs 
podeu  riure  de  mí,  però  jo  us  juro  que  desitgen  quelcom  de 
nosaltres  i  que  no  és  pas  res  de  bó.  Per  a  nosaltres,  els 
humils,  les  ventures  mai  vénen  des  de  dalt!  I  si  alguna  ve- 
gada ens  criden  i  ens  adulen  pel  compte  que  els  té,  el  mi- 
llor ès  fer-se  el  sord.  Tot  el  millor  que  podem  esperar  dels 
poderosos,  és  que  ens  deixin  tranquils! 

(L'endemà.  Petita  sala  duna  casa  egípcia  requisada,  on 
viu  el  Comandant  Dupuy.  Finestres  ojivals  d'estil  àrab,  pro- 
tegides contra  el  sol,  per  gelosies.  Ca  i  i  fes,  otomanes  i  seients 
d'estil  oriental.  AI  voltant  d'una  taula  petita  hi  estan  asseguts 
el  Comandat  d'El  Caire  Dupuy,  la  senyora  Dupuy,  Berthier  i 
Bel  li lo tre,  per  aquest  ordre.  Un  criat  del  país,  amb  turbant, 
acaba  en  aquest  moment  de  servir- los.) 


Senyora  Dupuy.— Quina  aventura!.  .  Amb  roba  d'home?  Ex- 
plique-vos... 

Belulotte.— (Vergonyosa.)  Era  l'única  manera  de  poder  ve- 
nir... De  no  fer-ho  així,  era  del  tot  impossible...  No  vàreig 
fer  cap  cosa  de  l'altra  món.  Vaig  limitar-me  a  seguir  el  meu 
marit...  com  fan  tantes  altres,  si  poden. 

Sra.  Dup.  -  Però,  les  altres  ho  fan  junt  amb  el  marit,  i  vós  no 
pas  així...  Veritat  que  la  ciutadana  Fourès  ha  d'explicar-nos 
com  s'ho  va  fer? 

Ber.— Naturalment!  Sense  cap  recança!  Als  homes  ens  plau 
sempre  saber  que  també  hi  ha  dones  coratjoses. 

Bell.— Oh,  coratge!...  Potser  vol  més  valentia  el  quedar-se  a 
casa  arreconada,  esperant  les  noves  de  la  Gaseta.  Ni  en 
somnis  havia  pensat  anar  jo  mai  a  la  guerra.  Fourés  feia 
molt  de  temps  que  estava  llicenciat  i  vivíem,  tranquils,  a 
Carcassona,  del  fruit  de  les  nostres  vinyes.  Però  quan  s'as- 
sabentà que  Bonaparfe  armava  un  exèrcit,  no  volgué  estar 
més  allí  i  s'allistà,  seguint  al  General  d  Itàlia  aquí...  com  el 
seguiria  a  la  fi  del  món.  I  res:  jo  aquí  estic  al  costat  d'ell. 

Dup.  —  (Somrient.)  I  la  rigurosa  prohibició?... 

Bell.— (Amb  tranquil·litat.)  Ens  la  llegiren  a  Tolon  i,  natural- 
ment, els  babaus  van  espantar-se;  però  jo  vàig  fer-me  càr- 
rec de  que  això  no  anava  a  costar-me  la  vida.  Una  vegada 
a  bord,  no  em  llençarien  pas  als  peixos.  Després  de  po- 
sar sobre  avís  a  n'en  Fourès,  vàreig  comprar- me  un  trajo 
de  mariner;  i  després  de  fer-me  tallar  el  cabell,  tot  seguit 

vàig  anar  a  fer  la  prova  amb  el  meu  germà.  De  moment  no 
em  va  conèixer;  però,  després,  rient  de  la  meva  estratage- 
ma, em  va  ajudar  a  entrar  d'amagat  al  vaixell  almirall 
Dup. — Però...  els  mariners  no  van  sospitar?...  No  els  cridà  l'a- 
tenció?... 

Bell.— Sí;  els  companys  de  cambra  sospitaren  alguna  cosa,  i 
en  Fourés  no  tingué  altre  remei  que  confessar-los-hi.  Però 
eren  bons  xicots  i  ens  varen  guardar  el  secret  fins  a  Ale- 
xandria. Ni  un  sol  va  traïr-me...  Però  un  dia...  de  poc  que 
tot  no  se'n  va  a  rodar...  va  ésser  un  moment  terrible... 
(S'interromp.)  Però...  a  què  vé  senyors,  coníar  aquestes 
futeses!...  La  veritat  és  que  no  té  cap  importància.  Perdo- 
neu-me... 

Ber.  — Perdonar?  I  per  què?  Les  confidències  d'una  senyora  són 
sempre  d'interès,  i  més  en  casos  com  aquest. 

Bell. — Pera  mi  no  podia  ésser  més  desagradable.  Encara 
avui,  quan  hi  penso,  sento  esgarrifances  de  fred...  M'havia 
aventurat  a  pujar  a  coberta  a  mitja  nit,  per  respirar  una  mi- 
ca d  aire,  i  estava  tot  tan  fosc,  que  no  es  veia  res  a  dues 
passes  de  distància.  De  sobte  sento,  darrera  meu,  un  tre- 
pig.  «Que  sia  el  que  Déu  vulga«,  vaig  dir-me:  «durà  ésser 
alguna  patrulla  o  oficials  No  hi  ha  remei;  em  descobrei- 
xen!» Vaig  intentar  ajupir-me  junt  a  la  bòrda  de  pressa;  pe- 
rò, era  ja  tard!  Els  que  em  seguien  m'havien  vist  i  apro- 
pant-se  un,  va  preguntar-me;  «A  quantes  milles  nave- 
guem?» Jo,  clar,  no  sabia  pas  què  respondre.  I  la  mateixa 
veu  afegia  impacient:  «A  quantes?»  Alço  els  ulls,  i  vaig 
quedar-me  sense  esma,  veient-me  davant  del  General. 

Sra.  Dup.— El  General  Bonaparte? 

Bell.— Ell  mateix.  Plena  d'engúnia,  i  amarada  de  suor,  a  la  bo- 
na de  Déu,  vaig  dir-li  «Dotze  milles!»  I  em  preguntà  nova- 
ment «1  la  direcció  del  vent?»  Què  havia  de  respondre  jo, 
pobre  de  mí,  si  no  sabia  ni  per  quin  mar  navegava!  Però, 
treient-me  forces  de  flaquesa  vaig  respondre:  «Nordest». 
No  va  dir  res  més  i  va  marxar.  Jo  tremolava.  «Déu  meu... 
li  hauré  dit  algun  disbarat  i  em  farà  avergonyir  davant  els 
mariners!»  Pensava  jo!  i  fugint,  vàreig  baixar  V escala  de 
pressa  com  un  llamp,  per  anar  a  la  cambra  i  comprovar  el 
que  acabava  de  dir.  Aforlunadament,  havia  endevinat  a  mit- 

ges!  El  vent  era  Nord-norest  en  lloc  de  Nordest.  Però  l'an- 
gúnia i  la  por  m'acompanyaren  fins  Alexandria. 
Sra.  Dup.— I  des  de  llavors,  el  General  no  ha  tornat  a  parlar- 
vos? 

Bell.— A  mí?  Per  Déu!  Què  pot  dir  una  persona  tan  enlairada  a 
una  dona  vulgar  i  modesta  com  jo?  Veritat  que  The  vist  in- 
finitat de  vegades;  i  Francesc  em  compta  el  que  diu.  Tot- 
hom està  orb  per  ell  i  fins  es  tenen  enveja  els  uns  als  al- 
tres, quan  el  General  es  digna  mirar-los.  Mai  hauria  pogut 
imaginar  que  un  home,  un  sol  home,  tingués  tant  poder  so- 
bre els  demés.  (Se  sent  un  toc  d'ordie  militar,  Beríhier  i 
Dupuy  es  miren  amb  senyal  d'intel·ligència  I  somriuen. 
Ambdós  miren  a  Bellilotte.) 

Bell. — (Sobressaltada)  Què  és?...  Perquè  em  mireu  així?  He 
dit,  potser,  quelcom  d'impertinent? 

Dup. — Una  petita  sorpresa  per  a  vós,  i  crec  que  també  una  bona 
avinentesa.  (Et  criat  obre  fes  portes  de  bat  a  bat  donant 
pas  a  Bonaparte,  que  entra  vestint  ei  seu  senzill  unifor- 
me de  General.  Beililotte  fa  un  moviment  ràpid  i  involun- 
tari de  retrocés  i  queda  confosa,  i  tocant  quasi  d'espatlles 
a  la  paret.) 

Bonaparte. —  (A  la  senyora  Dupuy.)  Perdó,  senyora,  pel  meu 
retard;  però  havia  de  despatxar  uns  assumptes  de  veritable 
importància.  Els  anglesos  no  ens  volen  deixar  tranquils. 
(Als  demés.)  Res  de  compliments,  senyors;  us  prego  que 
seieu. 

Sra.  Dup. — Puc  oferir-vos,  quant  menys,  una  tassa  de  cafè,  ciu- 
tadà general? 
Bona.— De  bon  grat. 
Sra.  Dup. —Els  senyors  també? 

Berthier.  — Impossible,  per  dissort.  Quan  acaba  el  servei  del 
General,  comença  el  del  seu  ajudant.  Som  com  el  sol  i  la 
lluna.  (Mira  el  rellotge.) Les  dues,  Dupuy!  Comissió  de 
remonta. 

Dup.— Cert...  Les  senyores  es  dignaran  dispensar-me...  i  amb 
el  General,  m'excusa  el  deure.  (Els  dos  es  miren  malicio- 
sament, i  s'excusen  amb  molta  afecció.  Bonapaite  som- 
riu imperceptiblement,  més  amb  els  ulls  que  amb  els  lla- 
vis. Berthier  i  Dupuy  es  retiren.) 

Bell.  -  (Aixecant-se  inquieta,)  Permeteu-me  que  jo  també  em 
retiri...  M'he  retrassar  massa  temps... 

Sra.  Dup.— No!  De  cap  manera!  Precisament  és  ara  que  deveu 
quedar-vos  El  General  Bonaparte  és  tan  actiu,  que  rares 
vegades  les  senyores  tenim  l'honor  de  conversar  amb  ell. 
Una  oportunitat  tan  especial,  és  cosa  d'aprofitar-la.  (A  Bo- 
naparte )  Jugaria  qualsevol  cosa  a  què  no  reconeixeu  la 
muller  del  tinent  Fourès,  i  no  obstant,  haveu  parlat  amb  ella 
alguna  vegada.  Es  una  interessant  història  de  viatge,  que 
acaba  dc  confessar-nos.  Expliqueu-la  vós  mateixa.  (Bona- 
parte es  mira  a  Bellilotle,  que  resta  avergonyida  i  plena 
de  malestar.  Procuia  re  fugir  la  mirada  penetiant  del  Ge- 
neral.) Però,  per  què  sóu  tan  vergonyosa?  Expliqueu-vos 
sense  temença...  Fora  del  servei,  el  General  no  és  tan  se- 
ver... (Belliloite  calla.  Aixeca  les  mans  involuntàriament, 
en  gest  instintiu  de  defensa.  De  no  fer-ho  vós,  ho  intentaré 
jo.  A  veure;  recordeu,  ciutadà  General.  Una  vegada  a  bord 
del  vaixell  «Orient»,  prop  de  mitja  nit. 

Bell.— -Oh,  calleu,  No  m'avergonyiu!  Us  ho  demano,  senyora... 
No  recordeu  aquella  niciesa... 

Sra.  Dup.— Però,  criatura,  penseu  que  el  General  no  vol  parlar 
més  que  de  combats  i  guerres?  (Entra  el  servent  amb  el 
cafè.)  Oh,  el  cafè!  Us  dono  de  temps  fins  que  el  ciutadà 
General  se  l'hagi  begut.  Us  el  serveixo,  General?  (Servint 
el  cafè )  I  per  a  vós,  estimada  amiga.  (Omple  una  taça 
per  a  Bellilotle,  i  a  V apropar-se  simula  que  ensopega  i  es 
deixa  caure  la  taça,  tacant- se  tot  el  vestit.)  Jesús!...  Com 
m'he  posat!...  Amb  aquestes  taques  dec  semblar  un  tigre... 
Dispenseu  me,  ciutadà  General...  Dos  minuts  solament  per 
canviar-me  de  roba.  (Es  dirigeix  ràpidament  a  la  porta. 
Bellilotle,  astorada,  tracta  de  seguir-la.) 

Bell.  Jo  us  ajudaré,  senyora...  Jo  no  puc...  (La  senyora  Du- 
puy  ha  desaparegut  tancant  la  porta.) 

Bona.  (Moll  insinuant  i  apropant-se  molt  a  ella.)  No,  que- 
deu-vos.  El  meu  més  fervent  desig,  és,  precisament,  que 
estiguem  els  dos  sols...  (Somrient  i  mirant-la  fixament. 
Bellilotle  queda  asseguda,  tremolosa,  amb  els  ulls  bai- 
xos, conscient  de  la  seva  impotència  davant  el  que  jutja 
ja  irremediablement.) 

QUADRO  TERCER 

(Es  la  tarda  del  mateix  dia,  Gabinet  de  treball  de  Bona- 
parle  en  el  palau  Esbekieh,  i  que  abans  degué  ésser  sala  de 
recepció  o  harem  d'algun  paschà.  Ara  està  convertit  en  ofici- 
na militar,  amb  taules-ministre.  armaris,  taula  de  dibuix,  ma- 
pes, plànols,  etc,  però  tot  improvisat  ràpidament.  Alguns 
seients,  otomanes  i  catifes  completen  el  mobiliari.  Es  nota  el 
desairanjament  i  confusió  reveladors  d'una  intensa  tasca. Bo- 
na pa  rte  està  recolzat  a  la  finestia,  conversant  amb  Berthier. 
Mira  cap  a  fora  amb  expressió  d'impaciència  i  ò  vorriment,  do- 
nant repetits  cops  nerviosos  damunt  f  ampit  de  la  finestra.) 

Berthier.  — Comprenc  molt  bé  que  tu  la  desitgis!  Qui  diria  que 
no,  tractant-se  d'una  doneta  tan  apetitosa!  Emprò  t'ho  repe- 
teixo; l'aventura  és  un  xic  escabrosa  i  encara  mes  quan 
s'exerceix  un  càrrec  com  el  teu;  hi  ha  que  extremar,  doncs, 
la  prudència. 

Bonaparte. — (S aparta  de  la  finestra  i  passeja  de  pressa  amunt 
i  avall  de  l'estatge.)  Doncs  no  penso  ésser  prudent.  La 
prudència  no  és  més  que  un  mot  que  s'utilitza  per  encobrir  la 
por.  1  jo  no  tinc  por  a  res!  Bufin  els  vents  de  nostra  pròpia 
França  o  es  tracti  d'edictes  dels  anglesos  en  llur  Gaseta,  jo 
obro  aquí  com  millor  em  plau.  Neci  seria  si  tingués  escrú- 
pols de  fer  meva  una  dona  que  m'atrau.  A  qui  interessa  que 
jo  dormi  sol  o  amb  companyia. 

Ber.— Veritat  és  que  solament  a  un,  el  marií;  i  en  ell  hi  ha  el 
perill.  I  més  encara  tractant- se  de  Fourès,que  no  és  un  sol- 
dat, sinó  un  oficial,  i  un  excel·lent  i  pundonorós  camarada. 

Bona.— Ah,  aquest  afortunat  Fourés!..  Ja  el  recompensaré  com 
cal. 

Ber. -Com? 

Bona.— Pe  manera  definitiva:  ho  pots  tenir  per  segur.  Cadas- 
cú té  el  seu  costat  flac  per  on  se'l  pot  dominar;  per  la  va- 
nitat, per  l'ambició  o  pel  diner,  s'agafa  a  qualsevol  que  si- 
gui. O  és  que  tu  creus  encara  en  les  paraules  jacobines  i  la 
virtut  incorruptible  dels  ciutadans?  Tot  això,  amic  meu,  va 

acabar  amb  Robespierre.  Dóna'm  vuit  dics  de  temps,  vint 
miüons  i  deu  credencials  de  ministre,  i  et  compro  a  París  el 
Directori  i  la  Convenció  en  pes...  Així,  doncs,  la  cosa  serà 
fàcil  tractant- se  d'un  senzill  tinent.  No  hi  ha  que  preocupar- 
se'n!  Ja  cuidarem  de  tranquilitzar  a  n'en  Fourés.  El  conei- 
xes tu  fa  temps? 

Ber. — Una  mica. 

Bona. — I  què?... 

Ber  -Es  un  home  bo,  senzill  i  de  bon  tremp.  Li  manes  avan- 
çar i  avança  sense  mesurar  el  perill.  En  qüestions  d'honra, 
francament;  procuraria  no  cercar-li  les  pessigolles.  Creu- 
me  a  mí,  i  deixa  tranquil  a  n'aquest  bon  home  i  a  la  seva 
Belliloíte;  al  capdavall,  no  és  aquesta  l'única  dona  en  el 
món. 

Bona.— No.  Però  és  l'única  que  m'ha  agradat  després  de  Jose- 
fina. Si  ella  m'és  propícia  o  no,  això  corre  del  meu  compte; 
i  el  que  digui  o  deixi  de  dir  Fourés,  em  té  completament 
tranquil,..  Pel  demés  no  és  imprescindiblement  necessari 
que  se  li  posi  de  seguida  la  jugada  davant  d'els  ulls. 

Ber.— Secrets  al  Quarter  General!...  Ací,  on  qualsevol  xafarde- 
ria la  saben  prompíament  fins  els  escarbats!...Àixò  seria  el 
joc  de  l'elefant  i  la  formiga!...  Tu,  Bonaparte,  contra  l'in- 
significant Fourès?... 

Bona, — (Enutjat,)  Doncs,  al  diable.  El  que  té  de  fer  és  apartar- 
se  del  meu  camí.  Perquè  aquestes  qüestions  de  faldilles  no 
molestin  massa,  no  és  difícil  cobrir-les  amb  una  disposició 
de  servei,  i  encara  més,  tractant-se  d'un  tinent.  Suaument 
se'l  treu  d'El  Caire,  sense  que  sàpiga  el  com  ni  el  per  què. 
La  comandància  de  Mansurah  crec  que  està  vacant;  se  l'en- 
via allà,  se  l'ascendeix  a  capità,  i  assumpte  resolt. 

Ber.— I,  creus  tu  que  així  et  deixarà  lliure  a  la  seva  Belliloíte, 
perquè  cuidis  de  donar-li  els  aliments  i  el  llit?  Penso  que 
t'equivoques;  se  l'endurà  amb  ell  a  Mansurah! 

Bona.    (Impacient.)  Doncs  l'enviaré  encara  més  lluny. 

Ber.  Lluny!  I  què  és  el  que  creus  lluny  en  aquests  recons  en- 
fangats d'Egipte?  França,  ès  l'únic  que  resta  lluny  d'ací! 

Bona.  (Aturant-se  de  cop.)  I...  per  què  no  a  França?...  Natu- 
ralment, a  França!  I  sense  pèrdua  de  temps!  Quan  marxa 
l'«Aretusa»? 

Ber.— Dissabte  surt  d'Alexandria.  De  manera  que  Ja  tindrà  mo- 
tius de  llençar  malediccions,  per  la  marxa  repentina. 
Bona.  -  (Rient.)  Millor. 

Ber.— Però  és  el  cas,  que  el  nostre  correu  ja  és  a  bord  des  de 
fa  dies. 

Bona.— (Satisfet.)  Doncs  aleshores  hi  anirà  com  a  correu  es- 
pecial. Ja  veus  que  tot  es  pot  arranjar,  quan  la  combinació 
està  ben  feta.  Resolt  l'assumpte  Fourésl  Com  a  correu  a 
París  i  estarem  lliures  d'ell. 

Ber.    Per  quatre  mesos,  i  llavors  començarà  l'assumpte  de  nou! 

Bona.— Quatre  mesos,  Berthier!  I  en  la  nostra  època!  Els  ma- 
riscals austríacs  et  tindrien  per  un  Déu,  si  els  calculessis 
amb  exactitud,  res  més  que  amb  un  trimestre  d'anticipació, 
el  seu  pla  de  campanya!  Quatre  mesos,  Berthier!  En  qua- 
tre mesos,  d'oficial  senzill  i  desconegut,  com  en  Fourès, 
vaig  arribar  jo  a  comandant  de  plaça  de  París.  En  quatre 
mesos,  recorda't-en,  havem  conquestaí  tota  l'Itàlia,  de  Gè- 
nova a  Venècia.  I  dins  de  quatre  mesos  podem  trobar-nos 
nosaltres  a  Jerusalem,  o  a  l'índia,  o  a  Constantinoble,  o  tal 
vegada  els  nostres  ossos  es  podriran  aquí,  sota  aquesta 
sorra.  No  és  cosa,  per  tant,  de  pensar  amb  Fourès  més  de 
cinc  minuts.  Aviat  estarà  això  llest.  (Obra  ràpidament  el  fi- 
nestral i  diu,  dirigint  la  veu  al  pari,  que  està  a  baix.)  El 
tinent  Fourés  que  es  presenti  immediatament  a  l'Estat  Ma- 
jor, en  disposició  de  marxa! 

Ber.— Dec  restar  jo  aquí,  mentre  li  dónes  ordres? 

Bona.— Al  contrari:  tu  em  faràs  l'obsequi  d'enllestir  per  mí 
aquest  assumpte;  per  a  tu  serà  menys  violent.  Li  dónes  ins- 
truccions concises  i  concretes;  indicacions  especials;  la 
gran  importància  i  urgència  del  servei.  Indicacions  essen- 
cials; res  d'explicacions  i  que  desapareixi  a  l'instant. 

Ber. —  Però,  que  se'n  durà?  El  correu  té,  ja  fa  dies,  tots  els  do- 
cuments. 

Bona.— Qualsevol  paperot  inservible.  El  primer  que  trobis  a 
mà...  Pots  juntar  alguns  comunicats  de  campanya  vella, 
dels  que  hi  ha  aquí,  i  en  fas  un  paquet;  sinó,  podria  extra- 
nyar-se  de  que  l'enviéssim  a  prendre  els  aires  del  mar  so- 
lament per  un  parell  de  fulls  de  paper.  (Mira  i  somriu  a 
Berthier,  que  arranja  el  paquet )  Així  està  bé.  No  estalviis 

papcroís!  Ara  hi  poses  cl  precinte  sellat.  Així  li  farà  res- 
pecte! Jo,  mentrestant,  escriuré  al  meu  germà  perquè  no  tin- 
gui pressa  de  tornar-me  l'emissari.  Quan  més  tardi  millor. 
(S'asseu,  escriu  unes  ratlles  en  un  paper  apressadament 
i  parla  el  que  segueix,  continuant  després  sa  tasca.)  Ara 
sols  falta  el  passaport  especial  perquè  el  tinent  Fourés  tin- 
gui els  allotjaments  i  atencions  que  mereix.  Tu  ja  estàs 
llest? 

Bep, — (Rient.)  Sí.  Aquí  un  segell  pot  simbolitzar,  en  aquest  cas, 

l'anell  de  noces  d'un  rei  destronat...  Que  em  pengin  si  no 

s'ho  prèn  seriosament. 
Bona.    El  primer  que  farà  és  manar  que  ensellin  un  cavall.  De 

seguida  a  cavalcar  i  a  la  nií  a  l'embarcació  del  Nil.  No  hi  ha 

que  deixar-li  temps  per  despedides  ni  confidències,  sinó 

li  mancaria  esperit. 
Un  soldat.— (Anunciant.)  El  tinent  Fourès. 
Bona.— Bé.  Rapidesa  i  energia.  Encara  havem  de  despatxar 

avui  altres  assumptes  importants.  (S'en  va  pev  la  porta  la- 

téral.) 

Ber.  (Dóna  uns  quants  passos  indecís,  com  per  a  imposar-se 
bé  del  seu  paper.  Després  obre  la  porta  d'entrada  i 
mana  entrar  a  Fourès  el  quel  seguidament  saluda  i  que- 
da quadrat  militarment.  Berthier  amb  solemnitat  enfatica 
diu:)  Ciutadà  tinent:  haig  de  donar-vos  una  notícia  falague- 
ra. Sereu  el  primer  de  nosaltres  que  tornarà  a  veure  la 
França.  (Fourès  queda  sorprès.  Berthier  afegeix:)  El  cor- 
reu oficial  surt  dissabte  a  la  nit,  cap  a  Marsella,  en  la  peti- 
ta fragata  «Aretusa».  Malgrat  això,  el  General  desitja  que 
conjuntament  arribin  al  Directori,  per  conducte  segur,  unes 
notícies  secretes:  vos  ho  repeteixo,  secretes.  Això  exigeix  un 
oficial  enèrgic  i  pundonorós  que  sàpiga  ésser  mut.  L'elecció 
del  General  ha  recaigut  en  vós,  i  dec  felicitar-vos  per  tal 
distinció. 

Fou.—  (Aturdit,  s'esforça  per  estar  serè.)  Cap  honorem  podria 
plaure  més,  que  la  confiança  del  General  Bonaparte. 

Ber. — La  discreció  més  rigurosa  és  el  vostre  primer  deure.  Ni 
una  paraula,  ni  una  senya;  res  de  com  ni  perquè  a  qualse- 
vulga  que  us  pregunti!  Pel,  capità,  sou  un  llicenciat;  davant 
les  autoritats,  us  garanteix  el  passaport.  Donareu  el  docu- 

ment  en  pròpies  mans  de  Josep  Bonaparte  i  allí  rebreu  ul- 
teriors instruccions.  Crec  que  haureu  entès  exactament  qui- 
na és  la  vostra  missió. 
Fou. —Perfectament. 

Ber.  —  Ací  teniu  el  paquet,  segellat  pel  General  en  persona. 
Tots  els  demés  els  despatxem  nosaltres.  Quant  de  lemps 
necessiteu  per  a  posar-vos  en  marxa? 

Fou.  (Amb  alegria  )  El  temps  precís  d'enrotllar  el  capot;  dos 
minuts  jo  i  deu  la  meva  esposa.  Els  caçadors  portem  a  l'es- 
patlla la  meitat  del  nostre  allotjament. 

Ber.-  Crec,  Fourés,  que  no  m'haveu  comprès  bé.  Us  he  dit  ex- 
plícitament que  es  tractava  d'honorar-vos  amb  una  missió 
secreta;  una  missió  d'Estat,  secreta  absolutament  per  a  tots. 
M'enteneu? 

Fou,  -  (Temorós  i  tartamudejant )  Jo  dec.  ..  és  que  no  puc  por- 
tar amb  mí  la  meva  muller? 

Ber.  -  Jo,  quant  menys,  no  conec  cap  exèrcit  en  el  qual  es  com- 
parteixin les  missions  secretes  amb  les  senyores.  Això,  Ti- 
nent, seria  una  cosa  nova. 

Fou.—  'Avergonyit)  Perdoneu-me,  ciutadà  ajudant...  se  m'ha 
escapat  dels  llavis  aquesta  impertència. 

Ber.— Està  bé.  Acabem.  Veig  que  m'haveu  entès...  doncs  així, 
res  de  despedides  i  ni  una  paraula.  Des  d'aquí  a  cavall  i  cap 
a  la  llanxa. 

Fou.— A  la  ordre  ciutadà,  ajudant. 

Ber. — I  em  responeu  de  trobar-vos  a  bord  el  dissabte  a  la  nit, 
amb  els  documents! 

Fou.—  (Solemne  i  varoniL)  Pel  meu  honor  d'oficial  de  la  Repú- 
blica! 

Ber.— Així  ho  esperava  de  vós  el  General.  Veig  que  ha  sabut 
escollir  com  sempre  l'home  adequat.  Bon  viatge  i  saludeu  a 
la  Pàtria.  Quaranta  mil  homes  es  canviarien  avui  per  vós 
de  bon  grat!  Que  us  vagi  bé,  ciutadà  tinent.  (Li  estreny  la 
mà  i  es  dirigeix  de  nou  a  la  taula-despatx.) 

Fou.  -  (Saluda  militarment  i  se'n  va  a  la  porta.  Quan  ja  quasi 
hi  és,  litube/a  i  s'atura;  després,  poc  a  poc  sa  tan  ça  dient 
tímidament:)  Ciutadà  ajudant,  em  permetéreu  encara  unes 
poques  paraules? 

Ber.— Gustós,  benvolgut  Fourès. 

Fou.— Jo  deixo  aquí  a  la  meva  muller,  jova  i  sola.  Es  una  dona 
valenta  i  animosa,  que  no  ha  de  ploriquejar  perquè  jo  me'n 
vagi,  doncs  com  bona  companya  d'una  soldat,  el  seu  cor 
és  de  bon  tremp.  No  és  pas  això,  tanmeteix,  que  em  pre- 
ocupa; ademès,  es  queda  en  el  regiment,  i  conec  molt  bé 
els  meus  camarades  per  a  témer  cap  malifeta.  Abans  es  ti- 
rarien de  cap  a  laigua,  que  mirar-la  amb  males  intencions. 
Estic  segur  que  cuidaran  bé  la  muller  del  seu  tinent.  (Pau- 
sa. Titubejant.)  Solament  que...  ha  de  semblar-li  per  força 
estrany,  que  me  n'hagi  anat  sense  dir-li  ni  un  mot;  i  acaba 
rà  per  pensar  quelcom  dolent.  Per  aquesta  raó,  voldria  pre- 
gar-vos,  ciutadà  ajudant,  com  un  gran  favor  d'amistat,  que 
li  feu  saber  que  es  tracta  d'una  missió  especial;  de  la  dis- 
tinció més  honrosa  que  un  oficial  pot  envejar,  i  que  és  el 
mateix  General  que  m'ha  triat  entre  tots.  Així  quedarà  tran- 
quil·la i  res  mes  preguntarà.  (Espera  la  resposta.) 

BEQ.—(Una  mica  cohibit.)  Amb  molt  de  gust,  Fourés...ho  com- 
pliré. 

Fou.— Digueu-ti  també,  que  no  passi  angúnia  per  mí;  que  jo 
tinc  els  ossos  durs  i  tal  com  marxo  tornaré.  Que  no  s'in- 
quieti per  la  meva  absència,  sinó  al  contrari;  que  ha  de 
sentir-se  joiosa  de  que  el  General,  just  com  sempre,  hagi 
pensat  amb  el  seu  Fourès;  i  que  no  estalvií  ni  es  privi  de 
res,  mentre  jo  seré  fora  (Es  treu  de  /'escarce/a  una  bossa 
petita.)  I  això,  ciutadà  ajudant,  doneu-li;  són  tots  els  nos- 
tres estalvis.  Gastant-los  i  estant  contenta,  ès  com  em  plau- 
rà millor.  Per  si  necessita  mès,  us  deixo  també  el  rellot- 
ge!... Desprès,  el  cavall...  pot  també  vendre  el  cavall,  si  li 
convé! 

Ber. — (Nerviós  i  emocionat,  es  passa  els  diners  i  el  rellotge 
d'una  mà  a  íalfra.)  Serà  innecessari,  Fourès;  nosaltres 
ens  cuidarem  de  la  vostra  esposa. 

Fou. — Què  n'he  de  fer  jo  dels  quartos?  Tot  era  solament  per  a 
ella.  lo  no  tinc  a  ningú  més  sobre  la  terra.  Digueu-li  també 
aixó,  i  que  davant  el  món  sencer  estic  orgullós  de  que  si 
gui  meva,  perquè  és  una  dona  valenta  i  bona.  Que  jo  sóc 
feliç,  perquè  no  hi  ha  força  que  ens  pugui  arrebassar  l'un 
de  l'altre.  (Berthier,  emocionat  no  contesta.  Fourés  avan- 
ça uns  passos  per  anar-se*  n,  sense  fixar-se  en  la  perple- 

xitat  de  Berthier,  però  retrocedeix  altra  vegada.)  Això  era 
tot,  ciutadà  ajudant.  M'he  tret  un  gran  pes  de  damunt.  Quan 
un  està  sol  i  té  en  el  cor  un  afecte  arrelat,  és  un  gran  consol 
poguer-ho  confiar  a  algú.  Per  sort,  no  falten  pits  nobles  a 
la  nostra  República.  Jo  ja  sé  que  vós  vetllareu  per  la  meva 
Bellilotte.  (Agafa  ràpidament  la  mà  de  Berthier.)  Em  feu 
un  gran  bé,  ciutadà  ajudant!  Estic  segur  de  que  puc  descan- 
sar tranquil  mentre  sigui  fora,  sense  més  paraules  ni  més 
precs.  Que  em  pengin,  si  alguna  vegada  m'oblido  d'aquest 
favor!  (Berthier  no  sap  on  tombar  la  vista \  mentre  Fourés 
li  estreny  fortament  la  mà.  En  Fourés,  després  d'aquesta 
estreta,  es  quadra  en  posició  militar  i  afegeix  )  I  ara,  amb 
un  segon  sóc  a  cavall.  Digneu-vos  dir- li  al  General  que  el 
tinent  Fourés  està  orgullós  de  la  seva  confiança,  i  que 
abans  de  perdre-la,  morirà  cent  vegades.  (Saluda  militar- 
ment i  se'n  va.) 
Ber. — (Mira  amb  pena  els  diners  i  el  rellotge  que  té  a  la  mà 
esquerra;  obra  el  cala/x  de  la  taula,  col·loca  dintre  aquells 
objectes  i  l'empeny  amb  violència,  molt  colèric  )  A  qui- 
nes infàmies  havem  de  doblegar-nos!  Però  no  hi  ha  mane- 
ra de  combatre,  contra  el  poder  i  l'audàcia  d'aquest  home! 


Fi  de  l'acte  primer 


ACTE  SEGON 


QUADRO  QUART 


( Catorze  dies  més  tard.  EI  mateix  gabinet  del  quadro  ter- 
cer. Damunt  la  taula-despatx  un  canalobre  amb  espelmes 
proveïdes  de  pantalles  verdes  verticals»  de  manera  que  sols 
una  reduïda  part  de  V estança  rep  la  llum,  quedant  el  demés 
mig  fosc.  Berthier  assegut  a  la  taula  escrivint  i  davant  d'ell 
Bonaparte  que  dicta.  A  Votomana  Bellilotte,  immòbil,  escolta.) 


Bon  apart  e. — ( Dictant.)  Ara  cl  darrer.  «Al  Directori:  Diferents 
generals  i  oficials  m'han  assabentat  que  el  seu  estat  de  sa- 
lut no  els  permet  prestar  servei  per  més  temps  en  aquest 
país.  Els  he  assegurat  el  retorn  a  França,  tan  bon  punt  ha- 
gi finalitzat  l'operació  que  començarà  dintre  pocs  dies.  Últi- 
mament us  he  despatxat  varis  vaixells  amb  correus  Con- 
fio que,  almenys,  algun  d'ells  arribarà  al  seu  destí.  M'acaben 
d'anunciar  l'arribada  d'un  vaixell  de  Ragusa,  amb  lletres  de 
Gènova  i  Ancona.  Aquestes  seran,  des  de  fa  vuit  mesos, 
les  primeres  noves  que  ens  arriben  d'Europa.  Espero  que 
també  vindrà  lletra  vostra;  però,  de  totes  maneres,  tindré 
almenys  notícies  de  la  situació  a  Europa,  per  poder  puntua- 
litzar els  meus  projectes».  (Entra  un  soldat  i  entrega  una 
lletra.  Bonaparte  la  llegeix  ràpidament.)  Mercès!  (El  sol- 
dat se'n  va.  A  Berthier.)  Kleber  s'ha  avançat  atrapant  a 
Ibrahim  Bey  a  la  frontera.  Quasi  cap  baixa.  (Dictant  altra 
vegada.)  Pren  nota:  Ordre  a  Menou  de  contractar  amb  els 
comerciants  de  Damasc  roba  per  a  quaranta  uniformes  per 
dia,  i  fer  comanda  de  mil  parells  de  calçat.  Que  tanqui  el 
tracte  de  seguida,  que  digui  l'import  i  que  es  faci  efectiu 

sense  pèrdua  de  temps.  Ordre  a  Dupuy  d'inspeccionar  la 
fleca  de  campanya  de  Qizéh  i  que  reconegui  el  molí.  Minu- 
ciosament i  amb  energia!  Que  hi  ha  més?...  Ah,  sí;  encar- 
regar a  Monge  i  a  l'Acadèmia,  que  cerquin  una  casa  ade- 
quada per  a  l'organització  d  una  impremta  àrab  i  francesa, 
amb  una  sala  per  a  laboratori  de  física  i  química.  Ordre  al 
Comissari  de  comunicacions  que  prepari  una  tarifa  gradua- 
da per  al  servei  postal,  amb  estafetes  a  El  Caire,  Alexan- 
dria i  Damieta.  Avís  per  a  l'inspecció  d'armaments:  tots  els 
oficials  d'Estat  Major  i  d'Artilleria,  de  capità  en  amunt,  que 
estiguin  a  punt  demà  a  les  dues.  (Interrompent-se.)  Bé; 
prou  per  avui!  Els  assumptes  més  urgents  els  despatxes  tu 
mateix,  i  encarregues  els  alfres  a  Bourienne.  I  ara,  porta'm 
l'informe  d'Alexandria.  Les  dotze;  deuria  ja  estar  llest  fa 
estona. 

Berthier.— (Llençant  la  ploma.)  Dues  plomes  trencades!  Ja 
m'has  agoviat  prou  avui.  Tinc  feina,  almenys,  fins  a  les 
quatre.  De  seguida  et  porto  l'informe.  (Surt  per  la  porta 
principal.) 

Bonaparte. — (Dirigint-se  a  Bellilote.)  I  tu,  ovella  meva.  no  vas 
a  reposar  encara?Tres  hores  d'ordres  i  cap  paraula  per  a  tu! 

Bellilotte.— Com  podria  anar  a  descansar?  Trobo  això  molt 
interessant. 

Bonaparte.— (Amb  bon  humor.)  No  comprenc  que  puguin  di- 
vertir-te aquestes  ordres  militars. 

Bellilotte. — (Amb  admiració  pueril)  Això  que  tu  hagis  de  pen- 
sar amb  tot!  En  quant  passa  a  la  guerra  i  en  prevenir-ho 
tot!  I  que  això  ho  faci  un  home  sol!  Que  un  tan  sols,  ho 
disposi  tot,  tot,  per  a  tots  els  demés!  Mai  m'ho  hauria  cre- 
gut! (Amb  vivesa,)  Nosaltres,  els  de  baix,  no  sabem  res. 
Se  surt  a  campanya  o  s'està  a  la  caserna,  i  es  pren  el  pa  i 
el  calçat,  la  pólvora  i  la  roba,  com  si  tot  plogués  del  cel. 
Sense  necessitat  de  pensar  en  res,  no  hi  ha  més  que  anar 
al  magatzem  i  demanar-ho.  Però  que  un,  un  de  sol,  es  cui- 
di  de  nosaltres,  que  tot  depengui  de  tu,  això  és  el  que  jo  he 
sabut  ara  per  primera  vegada.  (Amb  admiració  profunda.) 
Es  cosa  prodigiosa  el  poder  cuidar  així  de  tot»  atendre  a 
tots,  lesser  així...  no  sabria  com  dir-ho...  l'ésser  un  sol... 
sobre  tots  els  demés...  com  diré...  el  Gran!... 

Bon apàrte,  — ( Rient  d'aquesta  admiració  senzilla  i  amb  certa 
molèstia  en  son  amor  propi.)  El  Gran?  Ací!  Un  parell  de 
guerrilles  d'àrabs  que  corren  com  llebres!  Uns  barracons 
de  fang  conquistats!  Què  es  pot  fer  ací  de  gran,  entre  aques- 
tes muntanyes  de  sorra  d'Egipte!  Res!  Aquí  estigueren 
abans  que  jo  Cèsar,  Pompeius,  califes  i  faraons,  que  do- 
minaren e!  país  i  aixecaren  ciutats!  I  què  ha  quedat  de  tol 
plegat?  Res!  Solament  resta  aquí  un  triomfador:  la  sorra!  A 
l'índia,  a  Síria,  a  Aràbia,  al  Bòsfor,  seria  possible  tal  vega- 
da bastir  un  Estat,  fer  quelcom  definitiu,  que  quedés.  Però 
aquí!  No,  amiga;  fixa't  bé;  sols  és  gran  el  que  resta.  Per  a 
reeixir  a  la  vida,  per  a  sobreviure'ns,  hem  de  deixar  quel- 
com de  nosaltres,  encara  que  no  sigui  més  que  un  nom,  un 
fill.  Tu  has  de  donar-me'l,  Bellilotte!  Que  tingui  jo  un  fill, 
un  hereu!  (Amb  alegre  serenitat  i  agafant-la  pels  braços.) 
Això  és  el  que  jo  vull  de  tu:  un  fill  teu,  que  sigui  tan  plena- 
ment francès,  tan  plenament  del  poble,  tan  dòcil,  tan  fort  i 
tan  sà  com  tu!  Me  l'has  de  donar,  Bellilotte,  i  aleshores  ens 
lligarà  la  força  d'una  raó.  (La  deixa  anar  i  prossegueix 
amb  tò  d'indiferència.)  I  ara,  petita,  vés  a  cercar  un  refresc 
i  unes  fruites  per  a  Berthier,  i  serveix-li  també  cafè.  El  po- 
bre tindrà  tasca  fins  a  matinada.  (Bellilotte,  sense  parlar 
un  mot,  se'n  va  dòcilment  per  la  porta  que  condueix  a  les 
habitacions  de  Bonaparie.  Berthier  entra;  i  Bonaparte  li 
diu:)  Hi  ha  noves  d'importància? 

Berthier.  — Res  important.  Un  assalt  a  la  caravana  de  Dama- 
niah,  que  ha  estat  rebutjat,  i  els  anglesos,  que  ens  han  près 
una  fragata  petita, 

Bonaparte.— Altra  vegada?  Ens  deixaran  sense  vaixells.  Quin 
és? 

Berthier.  — L'«Areíusa».  Una  vella  ratera  sense  carregament  de 
vàlua.  Dues  dotzenes  de  desgraciats  i  el  correu.  O  millor 
dit,  dos  correus. 

Bonaparte.— (Interrogant.)  Dos? 

Berthier.-— Sí,  el  nostre  Fourès. 

Bonaparte.— Ah,  ja,  el  pobre  Fourès!  Doncs  ens  resulta  un 
ocell  de  mala  estruga!  La  meva  intenció  no  anava  tan  lluny 
però,  en  tot  cas,  la  cosa  ha  anat  millor  del  que  ens  pensà- 

vem.  (Bellilotte  entra  amb  el  servei  i  Bonaprte  li  diu:) 
Una  nova,  Bellilote!  Han  apressat  el  teu  marit! 

Bellilotte.  —  (Sobtada.)  Qui? 

Bonaparte.—  Els  anglesos. 

Bellilotte.  -Verge!  Li  pot  esdevenir  algun  dany? 

Bonaparte.— Res  de  danys.  No  tinguis  por!  Aquests  murris  de 
anglesos  són  molí  correctes. 

Bellilotte.— Què  faran,  doncs,  d'ell? 

Bonaparte.— El  portaran  als  pontons  d'Anglaterra. 

Bellilotte. — Pontons!  Déu  meu,  què  és  això? 

Bonaparte.— Vaixells  desarbjrats  que  estan  en  els  ports.  Sem- 
pre són  millors  que  les  presons. 

Bellilotte.— I  diga'm,  quant  de  tempscreustuqueel  tindran  allí? 

Bonaparte.  —Tant  com  nosaltres  estem  a  Egipte.  Fins  a  la  pau. 

Bellilotte.—  (Amb  angúnia  )  I  tu  no  pots  fer  res  per  ell?  Tu 
ho  pots  tot!  Veritat  que  el  faràs  canviar  per  un  altre  preso- 
ner? 

Berthier.  Se'n  guardarà  bé  prou.  Fou  ja  bastant  difícil  factu- 
rar-lo una  vegada. 

Bellilotte.—  (Encoleritzada.)  Per  què  rieu?  Jo  no  vull  que 
ningú  es  burli  de  Fourès,  i  no  ho  aguantaré.  Ja  és  prou  in- 
digne el  que  jo  he  fet,  perquè  permeti  que  es  mofin  d'ell! 
No  vull  que  el  posin  en  ridícul,  per  una  falta  que  sols  és 
meva! 

Bonaparte.  (Riu  dissimuladament.)  Quin  disbarat!  Si  ell  no 
en  sap  res! 

Bellilotte. — Precisament  per  això!  Si  quan  menys,  ell  sabés 
com  m'he  entregaí!  Si  jo  li  hagués  pogut  dir!...  llavors  po- 
dia escupir-me...;  mentre  que  ara  l'enganyo,  li  faig  traïció, 
sabent  com  sé,  que  ell  pensa  en  mí  lofs  els  minuts,  creient- 
me  bona  i  fidel.  I  damunt...  encara,  tols...  tots  burlant-se 
d'ell. 

Bonaparte.— Però,  si  ningú  pensa  en  això!  Ara  navega  a  mil 
milles  de  distància  d'aquí,  i  sap  Déu  quan  tornaràs  a  veu- 
re'l! Un  any,  deu,  qui  potdir-ho?  Per  tant,  res  de  preocu- 
pacions ni  angúnies!  No  pensis  en  ell  que  no  tornarà  tan 
aviat.  1  ara  anem  a  reposar.  (A  Berthier.)  Em  quedo  amb 
els  mapes  de  Síria  i  els  plànols  que  ha  dissenyat  en  Bou- 
rienne;  avui  treballaré  encara  en  l'avenç  preparatori.  Tot  el 

demés  ha  d'estar  llest  per  a  demà!  Bona  nit!  (Segueix  a 
BelHIotte  per  la  porta  lateral  que  comunica  amb  les  habi- 
tacions particulars.) 

Berthier.— (Encén  la  pipa,  col' loca  més  a  prop  seu  el  canalo- 
bre  per  tenir  millor  llum  i  comença  a  treballar.  Pausa 
llarga.  Silenci  absolut.  Sols  se  sent  l'arpejar  de  la  plo- 
ma sobre  el  paper.  Després  d'uns  moments  truquen  a  la 
porta.)  Maleïda  porta!  lnclús  a  mitja  nit!  Avant!  (En  Fou- 
rés  apareix  a  la  porta.  En  Berthier,  sense  reconèixe'l  per 
la  foscor,  pregunta:)  Què  hi  ha? 

Fourés.    El  tinent  Fourès  es  presenta  a  l'Estat  Major! 

Ber. — (Aterrat,  no  podent  creure  el  que  sent.)  Qui? 

Fou,— (Repeteix.)  El  tinent  Fourés  es  presenta  a  l'Estat  Major! 

Ber.— f AixecanU se  ràpid.)  Fourès?...  però  això  és...  això  és 
impossible...  Sembla  un  joc  del  diable...  Com  retorneu  tan 
aviat?  Tenieu  ordre  d'embarcar  en  l'«  Areíusa»... 

Fou.— Ens  apressaren  a  sis  milles  d'Alexandria. 

Ber. — (Trastornat,  però  sense  compendrej  Ja  ho  sé..,  Però 
vós.  .  Com  sou  aquí  altra  vegada? 

Fou.  -  Els  anglesos  m'han  deixat  lliure. 

Ber.— A  tota  la  tripulació? 

Fou.— No,  Solament  a  mi. 

Ber. — I  per  què,  precisament  a  vós? 

Fou. — Això  és  el  que  jo  mateix  no  entenc.  Hi  ha  quelcom  que 
no  puc  endevinar.  De  primer  antuvi  em  tancaren  amb  els 
demés  a  la  bodega,  i  al  cap  de  sis  hores  dos  mariners  em 
conduïren  a  presència  de  l'almirall,  que  es  trobava  acom- 
panyat de  dos  oficials.  Agafà  els  meus  papers,  els  que  per 
la  seva  gran  importància  m'havia  confiat  el  General,  i  des- 
prés de  canviar  entre  ells  unes  paraules,  em  digueren  que 
podia  quedar  lliure  donant  paraula  d'honor... 

Ber.— I  vós  la  donàreu? 

Fou.  No!  M'hi  vaig  negar.  Llavors  parlaren  amb  veu  baixa,  al- 
tre cop.  Jo  no  entenia  res,  però  m'encenia  de  ràbia  en  veure 
que  reien  escandalosament.  Per  fi  agafaren  el  plec  i  després 
d'empaquetar-lo  i  segellar-lo  amb  tota  cura,  me'l  varen  tor- 
nar, fent-me  embarcar  en  una  llanxa  que  em  deixà  a  la  cos- 
ta.  El  perquè  m'alliberaren  a  mi  sol,  ja  us  ho  he  dit:  que  ss 


32 


ANTONI  MOLINA]S 


m'emporti  cl  diable  si  ho  entenc!  (Pausa.)  Aquí  estan  els 
documents. 

Ber.— (Llença  el  paquet  de  cop  sobre  la  taula,  rabiós.)  Vaja! 
Es  veu  que  encara  tenen  temps  i  humor  per  a  bromejar. 
(Passeja  furiós  d un  costat  a  l 'altre.)  Bé.  Prenc  nota  de 
vostra  presentació  i  ho  explicaré  al  General.  S'especificarà 
demà  tot  en  el  comunicat  reglamentari.  Mercès.  (Fourès  res- 
ta intranquil,  veient-se-li  desitjós  de  parlar.)  Què!  Hi  ha 
res  més? 

Fou.—  (Palesament,  deixant  de  banda  la  rigidesa  militar.) 
Ciutadà  ajudant,  tingueu  la  bondat  d'  nformar-me,  perquè 
quelcom  ha  degut  succeir.  Arribo  de  nit,  corro  a  la  caserna 
i  no  hi  trobo  )a  meva  muller.  No  és  allí.  Desperto  als  ca- 
marades, però  ningú  d'ells  pot  o  vol  dir-me'n  res.  Tots  em 
diuen  que  res  saben,  però  jo  crec  que  m'enganyen.  Per  fi, 
un  m'ha  dit  que  em  dirigís  al  General...  Però,  jo  no  puc 
presentar-me  a  aquestes  hores  ..(Espera  que Berthier con- 
testi t  però  aquest  calla  i  es  mossega  els  llavis.  En  Fou- 
rés  parla  amb  angúnia  i  vehemència  )  Us  ho  prego,  ciu- 
tadà ajudant!  Digueu-me,  està  malalta?  Li  ha  succeit  una 
desgràcia? 

Ber.— No  tingueu  temença.  Aneu  ara  a  descansar  tranquil  i  de- 
mà tot  s'aclarirà. 

Fou.— No  donaré  un  sol  pas,  sense  saber  abans  el  que  ha  pas- 
sat amb  ella.  Ací  i  allà,  solament  trobo  mitges  paraules  i  ex- 
cuses, com  si  tots  fossin  tartamuts.  Tots  saben  quelcom 
que  no  em  volen  dir.  I  jo  tinc  el  dret  de  saber  què  li  ha  pas- 
sat a  la  meva  esposa  Vull  una  resposta  precisa,  una  res- 
posta clara!...  (Berthier  no  respon.  Fourès  crida  exaltat,) 
AI  diable  tot!...  On  és  la  meva  dona? 

Ber.— Fourès,  he  de  pregar  vos  que  no  oblideu  la  realitat  de  la 
situació  Si  la  vostra  esposa  ha  tingut  per  convenient  can- 
viar d'allotjament,  això  ès  cosa  seva  i  no  meva.  A  ella,  per 
tant,  teniu  que  preguntar-li,  i  no  a  mi. 

Fou.— (Furiós.)  Això  no  voldrà  dir  pas  que  la  meva  muller... 

Ber. — (Interrompent-lo,  autoritari.)  Jo  no  tinc  absolutament  res 
a  dir.  I  a  fi  de  comptes  en  actes  de  servei  no  conec  a  cap 
senyora  Fourès.  L'Ordenança  té  íerminantment  privada  als 
oficials  de  l'Exèrcit  d'Orient  la  companyia  de  senyores,  per 

raons  que  tots  sabem  Qui  sota  la  seva  pròpia  responsabi- 
litat hagi  burlat  l'ordre,  que  s'atengui  a  les  conseqüències. 

Fou.— (Furiós.)  Així  ho  entenc  jo,  i  responc  de  la  meva  mu- 
ller amb  el  meu  cap.  Però  no  de  que  algú  no  hagi  fet  amb 
ella  una  canallada.  Què  és  el  que  ha  passat?  Vull  saber  de 
seguida  on  és  la  meva  dona!  Pels  claus  de  Crisi!  (Dóna  un 
cop  de  puny  sobre  la  taula.) 

Ber.— Serenitat,  Fourès!  Despertareu  a  tothom! 

Fou.— Millor  que  millor.  Acabem  amb  els  misteris.  Que  s'aixe- 
quin i  vegin  com  se'l  tracta  a  un...!  Que  diguin  si  un  oficial 
de  la  República  té  o  no  té  perfecte  dret  de  preguntar  per  la 
seva  muller!  Si  hi  ha  un  home  honrat  que  digui  que  no,  que 
em  pengin! 

Ber.— Serenitat!  (S  atança  molt  a  Fourès,  i  li  diu  amb  veu 
baixa  i  to  imperatiu:)  Us  ho  mano,  ciutadà  tinent!  Res  de 
escàndols!  Ho  dic  pel  vostre  bé.  I  ara  ho  sabreu  tot.  Dos 
dies  després  de  marxar  vós,  la  vostra  muller  sol·licità  la 
protecció  del  General  Bonaparle.  (Fourès  el  mira  anona- 
dat,  com  qui  veu  visions.  En  Berthier  afegeix,  impressio- 
nat i  amb  certa  temença.)  Espero  de  vós,  que  no  preten- 
dreu demanar  explicacions  al  General... 

Fou. — (Passats  uns  instants  i  íeaccionant  un  xic.)  Això.. .això 
no  ho  crec!...  Això  m'ho  han  de  dir  ells  mateixos.  He  de 
sentir-ho  jo  mateix  i  davant  de  vós!  Vull  parlar-los-hi  ara 
mateix.  De  seguida.  (Cridant  fort.)  De  seguida! 

Bonaparte. — (Que  en  aquest  moment  obra  la  porta  amb  gest 
enutjat  i  entra.)  Qui  crida  amb  tu,  amb  tanta  insolència? 
Què  hi  ha? 

Berthier.—  (Dissimulant  i  secament.) — El  tinent  Fourès  es  re- 
integra al  seu  destí,  després  d'haver  estat  presoner  de  guer- 
ra dels  anglesos. 

Bonaparte.  —  (Queda  un  moment  desconceí tat.  Avança  des- 
prés cap  a  Fourès.  Després  d'una  pausa,  fredament  i  se- 
rè del  tot.)  Us  trobàveu  a  bord  de  l'«Areíusa»? 

Fou —Exactament. 

Bona.— Va  haver-hi  negligència  per  part  del  capità?  No  hi  ha- 
via cap  possibilitat  de  refugir  l'atac? 
Fou.— Cap.  Totes  les  veles  estaven  desplegades,  i  es  va  arriar 

la  bandera  del  pal  quan  començà  el  foc  de  canó  contra  nos- 
altres. 

Bona.—  Els  anglesos  han  deixat  lliure  a  tota  la  tripulació? 
Fou.— No;  solament  a  mi. 

Bona. — Es  estrany!  {Una  pausa.)  Amb  paraula  d'honor? 
Fou. — No.  Incondicionalment.  Jo  vaig  negar-me  a  donar  parau- 
la d'honor... 

Bona.  -  Ben  fet.  Jo  no  vull  que  si  un  dels  meus  oficials  empenya 
la  paraula,  torni  a  guerrejar.  Demà  me'n  fareu  una  relació 
amb  tots  els  detalls  exactes.  {Donant  l'interrogatori  per 
acabat.)  Gràcies.  {Dirigint-se  a  Berthier.)  L'ordre  ja  està 
llesta?...  Sinó,  deixa  el  demés  per  a  demà...  Prou  per  avui! 
(Recull  uns  papers  i  es  tomba  impassible  per  anar-se  n.) 

Fou.  —  (Quin  furor  reneix  tan  bon  punt  deixa  de  sentir  sobre 
seu  l'esguard  colpidor  de  Bonaparte,  avança,  vers  ell, 
amenaçador.)  Ciutadà  General...,  jo... 

Bona.  —  (Es  gira  ràpidament;  parla  amb  lo  fred  i  negligent,  pe- 
rò de  domini.)  Certament,  Fourès,  encara  hi  ha  una  qüesíió  a 
arranjar  amb  vós.  Mentre  haveu  estat  absent,  la  vostra  mu- 
ller m'ha  parlat  sol·licitant  la  meva  intervenció:  desitja  no 
viure  més  en  comú  amb  vós  i  reclama  l'anul·lació  del  llaç 
marital.  Ja  que  esteu  doncs  de  tornada,  pot  l'assumpte  tra- 
mitar-se de  seguida  oficialment.  Per  tant,  demà  matí  deureu 
trobar-vos  aquí  a  les  deu,  acompanyat  d'un  oficial 
com  a  testimoni.  {Altiu  i  amb  veu  de  comandament.)  A  les 
deu,  puntualment! 

Fou.  —{Involuntàriament  paralitzat  i  dominat  a  pesar  seu  )  A 
la  ordre! 

Bona. — {Despedint-lo  amb  el  major  aplom.)  Gràcies.  Podeu 
retirar- vos.  (Fourès  no  té  forces  ni  per  respirar  Se'n  va 
consternat,  arrossegant  els  peus.  A  Berthier.)  Quina  sor- 
presa maleïda!  Quan  el  creia  a  mil  milles  lluny  d'ací,  el  dia- 
ble ens  el  porta  altre  cop  a  casa. 

Ber.— EI  diable  no;  l'almirall  anglès!  El  més  versemblant  és 
que  degué  llegir  la  lletra,  ha  sospitat  l'engany,  i  en  conse- 
qüència ens  ha  retornat  el  nostre  home  amb  vent  fresc.  La 
veritat  és  que  aquest  assumpte  Fourès,  ens  ha  resultat  un 
xic  desgraciat.  Ja  vàreig  dir-t'ho  per  endavant,  que  em  te- 
mia acabés  desagradablement. 

Bona.— En  tot  cas,  pitjor  per  a  ell,  si  s'empenya  en  remoure  la 
qüeslió.  Jo  ja  tenia  previstes  aquestes  contrarietats.  Amb  la 
separació  li  ofereixo  una  solució  feliç,  ja  que  així  ni  tan 
sols  tindrà  que  avergonyir  se.  Si  amb  això  no  queda  satis- 
fet, l'enviaré  a  fer  companyia  als  lapons,  per  acabar  d'una 
vegada.  Nosaltres  tenim  d'ocupar  nos  ara  de  la  campanya 
de  Síria,  i  no  dels  sentimentalismes  del  tinent  Fourès! 


QUADRO  QUINT 


(A  l'endemà  matí.  EI  mateix  gabinet  de  l'Estat  Major. 
Fourés  i  Deschamps  esperant.) 

Fourés.— (Aclaparat  de  pena,  amb  veu  apagada.)  Jo  no  puc 
creure...  no  puc...  Tots  vosaltres  la  coneixeu  a  ella,  tu  tam- 
bé la  coneixes,  Deschamps...  No,  no  és  ella  de  les  que 
acuden  al  primer  reclam  L'han  deguda  enganyar,  com  me 
enganyaren  a  mi  com  un  creíí,  enviant-me  escapat  a  cavall, 
perquè  l'altre  em  pogués  substituir  més  aviat  en  el  llit.  . 

Deschamps.  -  Calma't,  Fourès,  clou  la  boca!... 

Fou. — I  a  mi,  precisament  a  mi!  No  ha  tingut  aquest  Bonaparte 
cap  gos  tan  sumís,  tan  estúpidament  fidel  com  jo.  Altres 
porten  xarreteres,  tenen  càrrecs,  honors,  distincions  i  jo 
no  he  tingut  més  que  a  ella,  a  Bellilotte!  A  ell,  en  canvi, 
l'han  fet  general  en  cap,  l'han  omplert  de  milions,  la  glòria 
el  segueix  per  tota  la  terra,  pot  tenir-ho  tot;  dominar  a  tots 
els  homes  i  a  totes  les  dones,  el  món  sencer  es  seu.  .  Per 
què  robar-me  a  mi,  precisament  a  mi?...  {Deschamps  ca- 
lla.) Que  sempre  hagi  d'ésser  així!  Jo  no  recordo  on  ho  he 
llegit...  No;  era  el  capellà  que  quan  érem  nois  ens  explica- 
va aquell  passatge  de  la  Bíblia,  de  l'home  ric  que  tenia  mil 
ovelles,  o  deu  mil.  .  i  el  seu  veí,  el  pobre,  que  no  tenia  al- 
tra cosa  qne  una  ovella,  una  sola...  1  no  era  el  pobre,  no, 
el  que  tenia  enveja  de  l'aitre;  fou  el  ric  que  va  robar  encara 
al  pobre  la  seva  ovella,  la  seva  única  ovella...  I  això  està 

escrit  en  la  Bíblia...  Què  diu  Deu  d'aquestes  injustícies,  Ell, 
que  està  per  sobre  de  tots,  i  pot  jutjar  i  castigar?...  I  els  al- 
tres, què  fan  els  altres,  els  homes,  els  veïns,  els  amics... 
eh?.. 

Des.— Deixa't  ara  de  Sagrades  Escriptures! 

Fou.  -  Res,  dic  jo;  res  fa  Déu  a  l'home  ric;  ni  aleshores,  ni  avui 
tampoc.  Déu  calla,  i  observa  impassible  des  del  seu  soli 
d'incens,  el  córrer  dels  núvols...  Ningú  ajuda  al  pobre,  nin- 
gú; i  si  gemega  i  crida,  la  seva  veu  no  arriba  a  Déu.  I  els 
amics...  tu  saps  què  diuen  els  amics?  «Calma,  Fourès!  Fou- 
rès,  serenitat!» 

Des.— {Apremiant.)  Ells  vénen  Calla!... 

Fou. — 1  a  rosegar-me  els  punys,  no  és  això?  Si  t'hagués  passat 
a  tu  . .  {Entra  el  comandant  d'El  Caire,  Dupuy;  darrera 
d'ell,  un  poc  cohibit  i  a  regular  distància,  Berthier;  en 
últim  lloc,  commoguda  i  trastornada,  tímidament,  Belli- 
lotte  que  mira  a  terra;  automàticament,  per  la  força  del 
costum,  Deschamps  i  també  Fourès  es  col·loquen  en  po- 
sició militar.} 

Dupuy.  (Es  dirigeix  a  la  taula  amb  expressió  freda;  prèn  pa- 
pers de  la  cartera  de  negocis,  els  posa  sobre  la  taula, 
n'escolleix  un  i  llegeix.}  «Per  ordre  del  General  Bonapar- 
te,  General  en  cap,  es  cursa  la  demanda  de  separació  del 
matrimoni  format  pel  tinent  Francesc  Fourès  i  la  seva  es- 
posa Paulina...  Ambdós  aquí  presents,  com  també  l'ajudant 
Berlhier  i  l'oficial  d'Intendència  Deschamps,  en  qualitat  de 
testimonis.  (Pausa.)  La  demanda  de  separació  matrimonial 
ha  estat  formulada  de  comú  acord  pels  dos  esposos  .. 

Fourés.  —  (Interrompent  secament.)  Mai  he  fet  jo  tal  demanda. 

Dupuy.  —  (Un  poc  torbat,  amb  un  xic  d'esverament  que  desdiu 
de  la  solemnitat  de  l'acte,  dissimula  fullejant  els  papers.) 
Si,  cert;  la  demanda  ha  estat  entaulada  de  part  de  la  ciuta- 
dana Fourès,  contra  ..  crec  contra...  Les  vostres  relacions 
no  són  prou  cordials. 

BbLLiLOTTE.  —(Vencent  la  covardia  i  emoció,  amb  les  mans 
esteses,  esclatant.)  No!  (Espantada  d'ella  mateixa,  més 
baix.)  Mai...  mai  he  dit  jo  semblant  cosa! 

Dupuy .-  (Molest.)  Llavors,  manifesteu  ara  els  vostres  motius. 

Bellilotte.  -  (  Titubeja;  després  avança  unes  quantes  passes; 

poc  a  poc  i  amb  veu  dèbil:)  Jo  he  consentit  en  la  separació 
perquè. . .  perquè. . .  {Molt  fort  i  amb  gran  serenitat.)  Per- 
què jo  conec  i  considero  a  Fourès  com  home  d'honor...  i 
desgraciadament,  ja  no  el  mereixo  ..  i  perquè  no  vull  que 
tingui  d'avergonyir-se...  solament  per  això...  Jo  ja  no  soc 
mereixedora  de  portar  el  seu  nom. 

Dupuy.  {Després  d'una  pausa.)  Crec  que  amb  això  n'hi  ha 
prou.  Més  que  suficient.  Feu-me  el  favor  de  signar  el  pro- 
tocol. {Senyala  amb  el  dit  el  Hoc  de  la  signatura.  Bellilot- 
te,  amb  pas  insegur  es  dirigeix  a  la  taula,  essent- li  cos- 
tós sostenir  la  ploma  En  Dupuy,  impacient,  diu:)  Signeu 
aquí!  (Bellilotte  escriu.)  Ara  vós,  tinent  Fourès! 

Fourés. — Espero  que'mserà  permès  de  llegir  aquest  docu- 
ment.,. 

Dup  — No  comprenc  que  un  oficial,  en  vostre  cas,  necessiti 
encara  llegir...  {Amb  to  imperatiu.)  Signeu,  us  ho  prego! 

Four.  -  Si  vós  ho  maneu,  ciutadà  comandant! 

Dup.— Es  el  vostre  deure  que  ho  mana,  no  jo.  L  assumpte  es 
claríssim,  i  confio  que  vós,  com  oficial  de  l'exèrcit,  no  tin- 
dreu de  l'honor  una  idea  més  rudimentària  que  la  vostra 
pròpia  muller.  {Amenaçador.)  Per  tant  {Fourès  va  decidit 
cap  a  la  taula,  signa  sense  esguardar  a  ningú,  i  es  retira 
altra  vegada,  situant-se  darrera  els  demés,  amb  les  dues 
mans  apretades  contra  el  cinturó.)  Ara.  els  dos  testimonis! 
{Es  testimonis  signen.)  En  nom  del  General  en  cap,  de- 
claro anul·lada  la  unió  matrimonial  del  tinent  Fourès  i  la  se- 
va esposa  Paulina;  ambdós  rebran  una  còpia  del  document 
estès,  que  podran  fer  legalitzar  a  França  per  les  autoritats 
civils. 

Four.— {A  Deschamps,  que  s'ha  col·locat  prop  d'ell,  a  mitja 
veu  i  sarcàsticament.)  Deschamps,  li  pregunto  si  encara 
tinc  de  donar  les  gràcies  al  General  per  les  seves  aten- 
cions? 

Deschamps,— Calma't,  Fourès!  Dos  minuts  encara! 

Dup.—  {Mentre  recull  els  papers  sent  les  intencionades  pa- 
raules de  Fourès,  però  fa  el  desentès.)  Mercès,  senyors! 
{Se  n  va,  restant  a  la  sala  els  demés.) 

Bellilotte. — {Mentre  ha  durat  l'escena,  no  ha  deixat  d'es- 
guardar a  Fourès,  i  ara  se  li  aiança  poc  a  poc,  quasi 

sense  esma  i  com  si  trontollés,  restant  darrera  d* ell;  la 
seva  actitud  és  humil,  esperant  que  ell  es  giri  cap  a  ella; 
Fourès  ho  endevina  pel  posat  i  mirades  dels  altres  però 
no  es  mou.  Amb  molta  emoció  i  desconsol  comença  ella 
a  parlar.)  No  és  meva  la  culpa,  Francesc.  Jo  no  podia  fer 
res  més,  no  podia!  Qui  es  capaç  de  resisíir-se  a  ell?  Qui 
no  es  doblega  a  la  seva  voluntat?  {Redreçant  se  acusado- 
ra.) Tots  vosaltres,  tots,  esteu  dominats  per  ell;  una  parau- 
la d'ell  quan  dormiu,  i  salteu  del  llit  per  a  marxar  a  on  si- 
gui que  us  enviï.  Per  a  tots  vosaltres,  el  món  sencer  està 
obligat  a  obeir  la  seva  voluntat;  i  com  l'havia  de  resistir  jo, 
una  pobra  dona,  absolutament  sola?  (Casi  cridant.)  Això 
tu  ho  havies  de  comprendre,  Francesc,  i  no  deixar-me  so- 
la amb  ell;  havies  de  saber,  també,  que  per  a  ell  no  existeix 
la  voluntat  dels  demés.  Sempre,  sempre,  i  sense  remissió, 
s'ha  de  fer  el  qu'ell  vol! 

Fou  —  (Girant-se  una  mica.)  Jo  no  t'he  acusat  a  tu  de  res. 

Bell. — Però  has  d'entendre'm;  nvhas  de  comprendre  també, si 
em  menysprees,  Jo....  jo  no  vull  res  més  de  tu.  Ja  sé  que 
has  estat  per  mi  massa  bó;  mil  vegades  massa  bó,  per  a 
una  dona  que  no  ha  sabut  refugir  la  caiguda:  però  comprèn 
quan  menys,  que  no  és  possible  defensar-se  d'ell...  d'això 
vull  que  te'n  facis  càrrec. 

Four.  (Girant-se;  amb  veu  baixa.)  Comprenc,  si,  comprenc, 
(Pausa;  més  fort.)  Però  també  sé  que  un  home,  que  els  ho- 
mes que  fàcilment  prenen  una  dona,  no  li  donen  gaire  im- 
portància. Amb  la  mateixa  facilitat  la  deixen  en  mig  del  ca- 
mí. En  el  teu  cas,  quan  això  arribi  més  tard,  no  serà,  però, 
massa  dur... 

Bell. — Ja  ho  sé,  Francesc,  ho  sé  i  no  m'enganyo.  Per  a  ell  no 
soc  més  que  una  dona  vulgar,  sense  importància....  ja  sé 
qu'aixó  no  durarà  molt  de  temps,  que  no  pot  durar.  Però, 
quina  altra  cosa  puc  fer?  Res  més  que  el  que  ell  vulga;  el 
mateix  que  tots  vosaltres,  exactament  el  mateix!  No  puc  fer 
altra  cosa...  (Pausa y  amb  veu  baixa.)  Mercès,  Francesc, 
de  que  no  hagis  estat  ara  cruel  amb  mi.  (Va  a  marxar,  pe- 
rò retrocedeix  dues  passes^T'ho  agraeixo!  (En  Fourès  es- 
tà immóvil  sense  girar-se.  Bellilotte  ha  esperat  endeba- 
des que  en  Fourès  parlés,  i  se  sent  avergonyí da  i  abatu- 

da.  Es  dirigeix  a  la  poita  girant-se  algunes  vegades,  i 
fuig  repeníinament  per  amagar  el  plor.  En  Deschamps 
l'acompanya  Pausa  ) 

Berthier. — {Que  fins  aquest  moment  ha  quedat  a  un  costat, 
s'atança  a  Fourès  i  li  diu  afectuós ament,  casi  amb  amis- 
tosa cordialitat.)  Ciutadà  tinent,  crec  en  mi  un  deure  ex- 
pressar-vos  que  prenc  sincera  part  en  la  vostra  contrarie- 
tat Si  us  puc  ésser  útil,  podeu  manar-me. 

Fou.— (Casi  entre  dents,  amb  indiferència.)  Jo  no  tinc  preci- 
sió de  res,  ciutadà  ajudant.  El  tinent  Fourès  va  on  se  li 
mani  i  fa  el  que  se  li  ordeni. 

Berthier.— Jo  pensava.  .  Tal  vegada  sigui  penós  per  a  vós  el 
írobar-vos  ací  sov  nt  amb  la  vostra  esposa  ..  amb  la  vos- 
tra antiga  esposa.  No  us  complauria  un  canvi  de  residèn- 
cia? 

Fou.— (Fredament)  Com  maneu,  ciutadà  ajudant. 

Ber.— Per  exemple:  Mansurah  està  vacant.  Us  va  bé? 

Fou.    (Com  abans.)  Com  disposeu,  ciutadà  ajudant. 

Ber. — Així,  doncs,  en  nom  del  General  us  confereixo  el  co- 
mandament de  Mansurah,  i  amb  el  grau  de  capità... 

Fou.  (Tremolant  d'ira,  interí ompent~lo.)  No!  Això  a  altres!  Jo 
em  deixo  moldre  els  ossos,  ciutadà  ajudant,  però  no  adme- 
to propines.  Jo  no  em  guanyo  els  graus  damunt  del  llit. 

Ber.— Però,  estimat  Fourès,  qué  podeu  pensar!  Esteu  en  torn 
ja  fa  molí  temps,  i  per  altra  part,  es  coneixen  aquí  els  vos- 
tres serveis  a  Damieía... 

Fou. — (Tornant  a  interrompre.)  I  se  m'ha  pagat  degudament. 
Per  deure  us  dono  les  gràcies,  però  no  em  convé  aquest 
negoci!  Aquí,  el  que  deu  sóc  jo,  i  penso  pagar  el  deute 
a  bastament  tan  aviat  em  trobi  de  nou  a  França:  A  ell,  i  a 
cadascú  dels  que  han  posat  les  mans  en  aquest  joc  d'hon- 
res. Mentrestant,  jo  compliré  el  meu  deure;  però  com  a  ti- 
nent, ciutadà  ajudant!  Res  més  que  tinent! 

Ber.  -  (Fredament.)  Com  volgueu.  Doncs,  demà  a  les  sis,  pre- 
parat l'esquadró  per  a  Mansurah. 

Fou.  -  (En  posició  militar  poc  marcada,)  A  la  ordre,  ciutadà 
ajudant. 

QUADRO  SISÈ 


(Sis  mesos  més  tard,  Pati  del  Quarter  General,  com  en  el^ 
quadro  primer.  Deschamps,  soldats  i  sub-ofícials  estan  asse- 
guts. Ressonen  rialles.) 

Deschamps. — Això  no  són  res  mes  que  xafarderies. 

Soldat  segon.  -  Es  el  cas,  que  iot  el  món  sap  que  si  té  a  Jose- 
fina arreconada,  és  perquè  no  ha  tingut  prou  gràcia  per  a 
donar-li  un  hereu!  De  manera  que  no  m'estranya  això  de 
Bellilotte  i  la  llevadora. 

Soldat  primer.— Tan  si  ho  creieu  com  no,  el  cas  és  que  és  ve- 
ritat. No  una  vegada,  sinó  tres,  ha  enviat  a  cercar  aquesta 
bruixa  maleïda;  una  vella  com  una  òliva,  que  porta  una 
anella  grossa  penjant  del  nas.  Cada  vegada  la  pobre  Belli- 
lotte ha  tingut  de  deixar-se  despullar  i  palpar  per  aquesta 
llevadora.  Però  com  que,  malgrat  tores  les  arts  de  màgia, 
no  se  n'ha  tret  res,  li  ha  recomanat  la  vella  un  elixir  que  fa 
créixer  el  ventre.  El  General  no  té  paciència  per  esperar,  ni 
quan  es  tracta  d'esperar  fills!... 

Soldat  segon.— Si  tanta  pressa  té...  un  de  nosaltres  podria  do- 
nar-li un  cop  de  mà...  (Tots  riuen.) 

FoimÉ,s.  —  (Mestrestant  ha  entrat.  Està  flac,  decaigut.  Porta  el 
capot  amb  el  coll  aixecat  i  molt  apretat  contra  el  cos,  no- 
tant-se que  la  febre  li  produeix  de  tant  en  tant  esgarrifan- 
ces.) 

Soldat  primer. — (Observant  a  Fourès,  baix  als  demés.)  Si- 
lenci!... (Tols  paren  de  riure.  Es  produeix  desagradable  i 
molest  silenci.) 

Fou.— (Descenyint-se  el  sabre.)  Sembla  que  destorbo... 

Des. — No  diguis  això,  Fourès! 

Fou.— Crec  que  rèieu.  Sento  interrompre  les  vostres  expan- 
sions. 

Des.  -  Beneiíeries!  Tu  ja  coneixes  aquest  boig  de  Cuvier,  que 
ens  diverteix  amb  els  seus  xistos  i  xafarderies,  mentint  més 
que  no  pas  parla. 

Fou. —Doncs,  segueix  mentint,  Cuvier:  jo  també  vull  riure  algu- 
na vegada.  Al  refugi  dels  atacats  per  la  febre,  maleït  si  hi 
arriben  alegries.  Si  allà  hi  ha  remoreig,  no  és  pas  de  ria- 
lles, sinó  de  les  serres  que  tallen  ossos.  Segueix,  Cuvier, 
segueix  contant  coses. 

Soldat  primer. — Ens  fa  vergonya  repetir  coses  tan  ximples  i  un 
xic  brutes,  ciutadà  íinentl  (Silenci  molest.  Els  soldats  con- 
fusos i  neguitosos,  agafen  algun  objecte  o  es  mouen  de 
Hoc.  Fourès  se'ls  mira  fixament.) 

Des.—  (Pei  desviar  la  conversa.)  I  la  teva  febre,  millor  avui? 

Fou. — Gràcies.  No  et  preocupis.  De  vegades  reventar  no  és  un 
mal  negoci.  (Calla.  D'una  manera  repenlina,  bruscament 
diu:)  Clar  i  aviat:  Deschamps...  Vosaltres  rèieu  de  mi. 

Des.— -Quins  acudits  tens!... 

Fou.— -Si,  de  mi!  Ho  he  conegut  i  us  he  vist  a  tots  mossegar- 
vos  els  llavis,  quan  he  entrat.  N'estic  segur,  com  de  que 
porto  la  peste  sota  aquest  uniforme.  Honradament,  com  a 
company,  Deschamps!  Vosaltres  us  mofàveu  de  mi! 

Des. —T'equivoques,  Fourès.  T'ho  asseguro. 

Fou.— Paraula  d  honor? 

Des.— La  meva  paraula  d'honor.  (Pausa.) 

Fou.— (Amb  obstinació.)  De  qui,  doncs. 

Des. — Res,  home...  petiteses  i  misèries. 

Fou.  -  (Quasi  ci idani,  amb  veu  excitada.)  De  que  parlàveu, 
vull  saber! 

Des.—  (Ja  molestat.)  Del  General  i  d'ella.  No  crec  que  sigui  cap 
crim.  Ara  ja  ho  saps. 

Fou.— No  esperava  altra  cosa.  Però,  perquè  haveu  quedat  muts 
en  entrar  jo? Que  se  me'n  dóna  a  mi?  Jo  estic  separat  legal- 
ment, amb  tota  solemnitat,  i  em  té  sense  compte  que  ella 
sigui  la  seva  amistançada.  No  heu  d'ésser  tan  delicats  amb 
mi,  que  sé  resistir-ho  tot.  Es  que  us  diverteix  posar-me  en 
ridícul,  com  un  calçasses  o  com  un  feliç  banyut? 

Des.— Ens  ofens,  Fourès.  Cada  un  de  nosaltres  sap  el  brut  que 
s'ha  jugat  amb  tu. 

Fou.—  (Amb  amarga  obstinació  )  Ho  saben  tots,  eh? 

Des.— L'exèrcit  sencer. 

Fou* — Ja.  L'exèrcit  sencer.  I  qui,  digues,  qui  ha  tret  el  pit  per 
protestar  de  la  canallada?  Ho  ha  fet  un  sol  home  de  tot 

aquest  exèrcit  republicà?  Eh?  I,  no  obstant,  tots  haveu  jurat 
el  lema:  Llibertat,  igualtat,  Fraternitat...  Però  la  verital  és 
que  a  tots  se'ns  han  afluixat  les  bragues  davant  del  gran 
Bonaparte. 

Des. — Si  es  tractés  d'un  altre!...  Però,  qui  s'atreveix  en  contra 
d'ell? 

Fou.— (Amb  odi  i  amargor.)  Doncs  jo  recordo  que  davant  de  la 
Bastilla,  ens  aixecàvem  contra  un  que  havia  nascut  com  a 
Rei  de  França!.  .  Però...  Res...  Disculpeu-me.  Us  deixo  al- 
tra vegada  tranquils  sota  el  nou  amo.  (S'aixeca  poc  a  poc 
disposant-se  a  marxar.) 

Soldat  segon. — (Donant  un  cop  de  puny  damunt  la  taula.) 
Vaja,  us  dic  que  això  és  una  vergonya!  Una  vergonya  per  a 
tots  nosaltres.  Al  diable  la  disciplina,  si  ha  de  servir  per  a 
això!  Aquí  no  hi  ha  diferències.  Que  se'ns  expliqui  com  han 
arrencat  la  muller  al  nostre  tinent! 

Des.— Però  és  que  ningú  pot  dir  que  hi  hagi  hagut  violència. 

Soldat  primer. — No;  però,  quan  començaren  a  alcavotejar 
prop  d'ella,  el  nostre  deure  era  posar-nos-hi  i  dir  «Alerta, 
brètols,  amb  la  dona  del  nostre  oficial:  A  Bellilotíe  l'ampa- 
ra  tot  el  regiment!» 

Soldat  segon.  -  I  ha  de  tornar  ací.  Es  una  vergonya  davant 
de  l'exèrcit,  que  la  muller  del  nostre  Fourès  hagi  d'ésser 
l'amant  del  General!  Altra  vegada  ha  de  venir  al  costat  d'ell 
i  junt  amb  nosaltres. 

Soldats.  -  Si!...  Que  vingui!...  Bellilotíe  ha  de  tornar  al  Regi- 
ment! 

Des. — Bogeries.  El  que  ell  té  en  el  puny,  ja  no  ho  deixa  anar 
per  ningú. 

Soldat  primer.— Això,  ja  ho  veurem!  Se'n  guardarà  prou  de 
dir-nos  que  no.  Amb  la  Convenció  no  s  hi  juga.  I  amb  nos- 
altres, si  acabem  la  paciència,  tampoc.  Voldria  veure  si  ho 
aconseguim  o  no,  tractant-se  d'home  a  home.  Jo  me  n'en- 
carrego. Qui  m'acompanya? 

Soldat  segon.— Jo! 

Soldats.— Jo!  ..  Jo  també!...  Tots! 

Soldat  primer. — Avant!  Anem-hi  tots  junts.  I  vós.  tinent  Des- 
champs,  redacteu-nos  un  escrit.  Què  és  el  que  hem  de  té- 
mer? Es  pot  fer  més  amb  els  soldats  francesos,  que  enviar- 


l'ovella    del  pobre 


43 


los  a  aquestes  terres  ermes?  (A  Fourès.)  Tan  cert  com  es- 
tem vius,  ciutadà  tinent,  que  jo  ho  faig,  encara  que  em  costi 
la  vida.  Així  no  podrà  dir-se  que  no  hem  donat  la  cara, 
quan  se'ns  han  emportat  la  dona  del  nostre  tinent. 

Fou.— -Jo  us  ho  estimo,  companys:  però  ara  això  no  té  pas  re- 
mei. No  vull  que  per  coses  meves,  us  cerqueu  un  disgust. 
Allà,  quan  sigui  a  França  i  hagi  deixat  aquest  uniforme,  que 
és  com  una  camisa  de  força,  i  torni  a  ésser  un  home  i  un 
ciutadà,  en  lloc  d'un  soldat  i  un  esclau  com  ací,  arreglaré 
comptes.  Si  llavors  cloc  els  llavis,  digueu-me  que  sóc  un 
covard.  Allà  faré  valer  el  meu  dret.  No  tingueu  por.  D'a- 
questa partida,  manca  encara  la  darrera  jugada. 

Soldat  primer.— No!  Això  ens  insteressa  a  tots.  Es  cosa  mas- 
sa nostra.  Ni  un  dia  més  aguantem  aquesta  bretolada.  Avui 
mateix  anem  tots  a  donar  la  cara. 

Soldats. —Molt  bé!...  Tots.  .  Avui  mateix...  Tols  junts!  (EI  co- 
mandant Dupuy  baixa  l'escala  de  pressa,  i  s'atura  davant 
delís.) 

Soldat  segon.— Aquí  vé  el  Comandant.  Que  demani  l'entrevis- 
ta tot  seguit. 
Dupuy.— (Sorprès.)  Què  succeeix? 

Soldat  primer. —Volem  parlar,  tots  nosaltres,  amb  el  general 
Bonaparíe! 

Dup.  —  (Quelcom  sorprès.)  Ara  no  és  possible. 

Soldat  segon.  (Interrompent  bruscament.)  Doncs  té  que  és- 
ser possible,  i  ara  mateix.  El  General  ha  de  tenir  temps  per 
als  seus  soldats. 

Dup.— (Una  mica  astorat,)  Exacte!  Exacte!  Però,  en  aquesta 
ocasió,  veritablement  no  pot  ésser.  Pel  demés,  jo  desitja- 
va fer-vos  saber  unes  notícies.  (Pausa.)  Han  arribat  noves 
importants.  Sembla  que  els  nostres  assumptes  militars  han 
pres  a  Europa  un  caire  desagradable;  la  República  neces- 
sita en  aquests  moments  els  seus  majors  esforços  i  els  seus 
millors  soldats.  Aquesta  és  la  causa  de  que  el  Directori, 
s'ha  vist  forçat  a  cridar  a  Europa  el  general  Bonaparte. 

Un  soldat.  -A  cridar-lo?... 

Dup.— I  a  entregar  el  comandament  de  l'exèrcit  d'Egipte  al  ge- 
neral Kleber. 

Soldats.—  (Furiosos.)  No  pot  ésser!  ..  No  ho  consentim!...  No 

volem  a  Kleber!...  Volem  a  Bonaparte!  Nosaltres  vingué- 
rem amb  Bonaparte  i  ha  de  tornar-se'n  amb  nosaltres!... 
Volem  parlar-hi.  Amb  ell  o  amb  ningú. 

Dup.—  Impossible!  El  general  Bonaparte,  obeint  l'ordre  del  Di- 
rectori, va  marxar  ahir. 

Soldat  primer. — (Amb  gran  sobressalt.)  Ha  marxat? 

Fou.— (Avançant  i  amb  veu  molt  ferma.)  Ha  desertat! 

Soldats.— Si,  ens  ha  traït!.  .  Ens  ha  dut  a  la  perdició!...  Sens 
ell,  no  lluitarem  més!...  Volem  tornar  a  França!...  Fora  pri- 
vilegis!... Si  ell  hi  va,  nosaltres  també! 

Dup.— (A  Fourès.)  Silenci!  No  puc  permetre  que  es  parli  així! 

Fou.  — On  és  l'ordre  del  Directori  a  Bonaparte,  perquè  abando- 
ni l'Exèrcit?  Jo  us  requereixo,  ciutadà  Comandant,  a  que 
ens  ensenyeu  aquesta  ordre.  Jo  vull  veure-la!  Llegiu-la  da- 
vant nostre! 

Soldats.— Si,  l'ordre!...  Volem  veure-la!,..  Que  es  llegeixi! 

Dup. — Silenci,  mano  jo!  El  primer  és  obeir! 

Fou.— Deixeu- vos  ara  d'obediències.  Quan  el  general  en  cap 
abandona  covardavament  el  seu  exèrcit,  bé  pot  un  soldat 
reclamar  els  seus  drets.  I  jo  us  dic  que  Bonaparte  no  se 
n'ha  anat  per  ajudar  a  la  República,  sinó  per  ofegar-la!  En 
nom  de  l'Exèrcit,  jo  exigeixo  una  investigació:  que  es  formi 
expedient  al  desertor,  General  Napoleó  Bonaparte! 

Des.— ( Agafant-lo  pel  braç.)  Reflexiona,  Fourès! 

Dup.— Una  paraula  més,  i  compareixeu  davant  del  Consell  de 
guerra! 

Fou. — El  desertor,  hi  ha  que  portar  al  Consell  de  guerra.  No 
els  infeliços  que  han  complert  el  seu  deure.  Millor  volem 
capitular  aquí,  millor  volem  donar  Egipte  als  anglesos,  que 
la  República  a  Bonaparte! 

Dup.— Ja  prou!  El  vostre  sabre. 

Fou. — (Als  soldats.)  A  mí,  camarades!  Tots  al  meu  costat!  Ha 
d'enganyar  aquest  home  a  tota  la  França  com  m'ha  enga- 
nyat a  mí?  No  volem  dictador!  Morin  els  dictadors!  Avant, 
camarades!  A  defensar  la  nostra  República!  (E/s  so/dats 
inicien  temorosos  l'acció  de  posar-se  al  seu  costat;  titube- 
gen,  i  per  fi  reculen.) 

Dup.— El  vostre  sabre!  A  l'instant! 

Fou.    (En  veure  que  ningú  el  segueix  llança  damunt  de  tots 

una  mirada  de  menyspreu  i  tira  el  sabre  als  peus  de 
Dupuy.)  Aquí  va  la  xarrasca...  Feu  de  mi  el  que  volgueu. 
(Als  demés.)  Covards!  Contra  mi,  iots  teniu  valor.  Contra 
d'ell,  ningú!  Als  vils  pertany  el  món! 
Duv.—(A  dos  soldats.)  Porteu-los  custodiat!  (A  uns  so/dats 
que  dubten.)  Fora  o...  (Fourès  és  conduí t  per  dos  soldats 
que  se  l'emporten.  Dupuy  es  descobreix  i  s'aixuga  la  suor 
que  li  regalima  pel  front.  Diu  a  Deschamps:)  Maleït  sigui! 
Aquest  Fourès  està  boig  completament!  Això  ens  mancava; 
conflictes  amb  els  oficials,  com  si  no  en  tinguéssim  prou 
amb  les  tropes!  Serà  necessari  recórrer  tot  seguit  a  un  càs- 
tig exemplar. 

Des. — Ciutadà  comandant,  us  prego  que  tingueu  en  compte  que 
el  pobre  Fourès  acaba  de  sortir  del  llaízaret  amb  febre  al- 
ta. No  hi  ha  més  que  veure  el  seu  aspecte,  (Confidencial- 
ment.) I  a  més,  Comandant,  vós  sabeu  com  s'ha  portat  Bo- 
naparte  amb  ell. 

Dup.— (Furiós.)  Si,  ho  sé!  A  mi  mateix,  va  fer-me  posar  les 
mans  en  aquest  negoci  brut...  Naturalment;  Fourés  tè  raó,  i 
cada  paraula  seva,  era  una  revelació  del  joc  astut  de  Bona- 
parte,  que  ens  ha  deixat  aquí  amb  el  carro  encallat!  (Sempre 
amb  to  furiós  )  Es  cert  que  la  seva  intenció  a  l'anar  allà, 
no  és  altra  que  apoderar- se  de  la  República.  Aquest  home 
camina  per  damunt  de  cents  de  mils  de  cadàvers,  com  per  la 
verdor  d'un  prat;  no  pensa  més  que  en  la  seva  carrera  i 
amb  si  mateix.  Però  no  per  això  pot  un  tinent  llençar-me  el 
sabre  amb  menyspreu  i  excitar  els  soldats  a  la  rebel·lió.  No 
Deschamps;  ho  sento,  però  és  necessari:  Fourès  comparei- 
xerà davant  del  Consell  de  guerra. 

Des.— Això  encendrà  més  la  sang  de  la  gent,  tractant-se  preci- 
sament d'ell  i  tot  just  en  aquesta  ocasió. 

Dup.— Quelcom  hi  ha  que  fer!  Maleïda  sort!  Haver  d'ésser  jo- 
guina d'aquest  Bonaparte!  Ell  s'en  va  molt  tranquil  amb  la 
seva  Bellilotte,  i  a  mi  em  deixa  aquí  amb  aigua  fins  al  coll! 
Bona  herència,  a  fe  de  Déu  Es  per  a  agrair-li! 

Des.— Potser  que  hi  hagi  una  solució.  (Familiarment.)  No  es 
podria  enviar  a  Fourès  immediatament  a  França?  Que  eslà 
malalt  és  evident  i  amb  aquest  motiu  se'l  pot  passaportar. 


46 


ANTONI  MOLINAS 


D'aquesta  faisó  l'assumpte  queda  totalment  resolt,  almenys 
per  a  nosaltres. 

Dup.— (Mirant-se' I  fixament.)  A  França?  (AI  cap  d'un  moment 
de  íeflexió,  i  rient  molt  satisfet.)  Meravellós!  Es  natural, 
estimat  Deschamps!  Hem  d'enviar  lo  a  França!  Així  m'es- 
íalvio  totes  les  molèsties  del  procés,  i  no  tinc  d'embrutar- 
me  les  mans  amb  els  assumptes  tèrbols  de  Bonaparte.  Què 
se  me'n  dóna  a  mi,  de  les  seves  històries  d'alcova!  Allà  ell. 
Si  se  n'ha  emportat  la  gallina,  just  és  que  s'entengui  amb 
el  gall!  L'enviarem  allà,  i  si  li  busca  les  pessigolles,  mi- 
llor!, .  Magnífic,  Deschamps,  magnífic!  Prepararem  a  l'acte 
la  llicència,  passaport,  recomenacions  especials...  Tot,  tot 
per  aquest  pobre  Fourès...  De  seguida,  cap  a  França  amb 
ell...  I  allà  els  dos  que  se  les  apanyin  com  vulguin!  Bona- 
paríe  amb  Fourès  i  Fourès  amb  Bonaparte!  {Rient  i  do- 
nant cops  a  Deschamps  damunt  les  espatlles.) 


Fi  de  l'Acte  Segon 


ACTE  TERCER 


QUADRO  SETÉ 


(A  París,  tres  mesos  més  tard.  Despatx  de  V advocat  Des- 
cazes.  Dos  escrivents.  Truquen  a  la  porta.) 


Escrivent  primer,— Endavant! 

Fourés. —{Amb  trajo  civil  que  no  li  escau  gaire  bé.  Visible- 
ment envellit:  les  patilles  un  xic  grisenques.)  L'advocat 
Descazcs? 

Escrivent  primer. —No  trigarà  a  venir.  Jo  puc  mentrestant... 
Fou.- -(Bruscament.)  No;  esperaré. 

Escrivent  primer.— (Quelcom  molestat.)  Feu  el  favor!  (L'a- 
companya a  una  habitació  propera.  Després  diu  al  seu 
company:)  Un  ximple.  Aquest  fa  tuf  de  tropa  i  ranxo.  De 
segur  és  un  militar  expulsat  o  vé  amb  algun  encàrrec  espe- 
cial. En  toí  cas,  poc  negoci... 

Escrivent  segon.— No  hi  fa  res.  Descazes  no  menysprea  res. 

Descazes,— (Entra,  es  treu  la  capa,  i  amb  lo  emfàtic  i  tribuni- 
ci  es  dirigeix  als  escrivents.)  Quid  novi,  amici? 

Escrivent  primer.— Un  client.  Un  client  de  menor  quantia. 

Des.— Qui  és? 

Escrivent  primer.— Ignoramus.  No  ha  volgut  donar-se  a  conèi- 
xer. Té  posat  de  víctima. 

Des.— Feu  entrar  l'incògnit  client!  (Escrivent  s'acosta  a  la  por- 
ta lateral  i  toma  a  l'instant,  seguit  de  Fourès.)  En  què  puc 
jo  servir-vos,  senyor...?  (En  espera  del  nom.) 

Fourés.— Desitjaria  parlar-vos  a  soles. 

Des,  -  (Mira  els  escrivents,  els  quals  s'allunyen  de  mal  grat, 

passant  a  una  altra  habitació.) 
Fou.— Jo  conec  el  vostre  nom  de  la  Convenció,  com  un  dels 

més  ferms  i  destacats  republicans.  Això  m'ha  fet  creure 
que  estareu  disposat  a  ajudar  a  un  ciutadà  a  sostenir  eí  seu 
dret,  doncs  confio  que  a  França  es  pot  invocar,  encara, 
l'empar  de  la  llei. 

Des.— Sí,  gràcies  a  Déu!  La  llei  ofereix  altra  vegada  el  seu 
mantell  protector.  Ha  passat  ja  la  deleitosa  època  en  que 
tres  sabaters  i  dos  boters  s'asseien  a  una  faula,  i  presidits 
per  Robespierre,  jugaven  a  tallar  caps.  Altre  cop  tenim 
Tribunals  regulars,  insíàncies  i  apel·lacions.  Per  tant, 
senyor  meu,  no  tingueu  cura,  que  dé  nou  hi  ha  ordre  a 
França.  Us  prego  que  m'expliqueu  el  voslre  cas. 

Fou.- Ací  duc  un  informe.  En  resum,  es  tracta  de  que  per  la 
força,  se  m'ha  obligat  a  la  separació  conjugal,  sense  que 
em  fos  possible  llançar-me  al  coll  de  l'intrús. 

Des.— Inleressant,  molt  interessant.  Però  digueu- me,  us  ho  pre- 
go: quin  jutge  s'ha  atrevit  a  cometre  un  atropellament  així? 

Fou.— El  Comandant  d'El  Caire.  Tot  ha  estat  cosa  del  fur  mili- 
tar, que  quan  estreny  els  cargols,  acolla  fins  a  fer  cruixir 
els  ossos, 

Des.— Un  moment.  Dieu  el  Comandant  d'El  Caire,  però  qui  hi 

havia  com  a  assessor  jurídic? 
Fou.— Ningú.  El  Comandant  com  a  jutge,  i  dos  oficials  com  a 

testimonis. 

Des.— Ja...  Una  senzilla  acta  i  cap  Tribunal.  I  aquests  senyors, 
no  han  considerat  absolutament  necessari  que  les  autori- 
tats civils  legalitzessin  el  seu  acord? 

Fou.— No. 

Des.— Doncs,  així,  senyor  meu,  em  plau  molt  poder  afirmar- 
vos  des  d'ara,  que  la  separació  és  nul·la.  Tan  nul·la,  com 
l'assignació  del  rei  difunt.  El  document,  davant  de  la  Justí- 
cia, no  és  més  que  un  paper  mullat,  malgrat  segells  i  sig- 
natures Aquells  senyors,  que  confonen  sovint  les  espècies 
hauran  cregut  que  pot  requisar-se  una  senyora  com  qui  re- 
quisa cavalls  de  sella,  com  ho  feren  amb  els  meus.  Però 
aquesta  vegada,  es  trobaran  amb  el  pas  barrat;  per  alguna 
cosa  existeix  l'administració  de  Justícia,  i  cuidaré  jo  de  l'as- 
sumpte  com  qüestió  pròpia.  Hi  ha  aquí  un  procés  magnífic: 
un  procés  veritablement  republicà.  Pararé  els  peus  a  n'a- 
quests  senyors  i  els  faré  trontollar  les  plomes  de  les  cime- 

res.  Ja  em  sentiran  dir:  «Jo  exposo  a  la  consideració  de 
l'Alt  Tribunal,  de  la  magna  representació  de  la  Justícia  civil 
i  única  que...»  En  fi,  ja  ho  oïreu  oportunament:  però  ho  re- 
peteixo una  vegada  més,  senyor  meu:  la  famosa  separació 
està  mancada  de  força  legal,  davant  de  qualsevol  jutge 
francès. 

Fou. — {Molt  animat,)  Dieu  que  no  és  vàlida?  Ah!  Això  és  el  que 
jo  sospitava!  1  vós  voleu  portar  el  meu  procés!  Us  dóno 
gràcies  ..  un  milió  de  gràcies.  (Altra  vegada  temerós.)  Pe- 
rò tinc  por  que  potser  veieu  la  qüestió  més  fàcil  del  que  ha 
d'ésser-ho  en  realitat.  Tindreu  que  lluitar  contra  gent  de 
molta  influència... 

Des.  — Perdeu  compte.  Això  no  pot  arribar  a  un  client  de  l'advo- 
car Descazes,  que  ha  guanyat  batalles  a  figures  de  tan  o 
més  relleu  que  un  comandant  de  plaça.  No  tingueu  cap  an- 
gúnia, que  el  vostre  cas  és  guanyat,  encara  que  se'ns 
posés  al  davant  el  propi  Lluís  Capeto.  Sense  por  a  ningú, 
portaré  la  vostra  causa  fins  al  capdamunt,  contra  el  món  en 
pes:  us  ho  prometo. 

Fou,— (Commogut.)  M'ompliu  d'alegria,  senyor  Advocat!  Oh! 
No  podeu  imaginar- vos  tota  l'amargor  de  sentir-se  inde- 
fens, esclau  de  l'Ordenança  militar;  ningú  pot  suposar-se 
tot  el  sofriment  del  soldat  escarnit  i  vexar,  lligat  de  cos  i 
d'ànima  per  les  corretges  de  l'uniforme,  i  amb  odi  fins  a  la 
gola.  I  per  si  això  no  fos  prou,  el  ressò  de  l'injúria  va  ex- 
tenent-se  com  una  ona  de  llot  que  l'ofega  de  ràbia  i  de  ver- 
gonya, i  arriben  a  saber-ho  tots,  i  tots  el  trepitgen.  No;  nin- 
gú, cap  home  lliure  de  França,  pot  imaginar-se  el  que  és 
aquesta  immundícia.  Jo  us  prego,  per  tant,  que  defenseu 
aquesta  qüestió  meva,  que  no  ha  de  fer-vos  cap  deshonor; 
al  contrari;  jo  us  juro  que  és  una  causa  noble  i  digna. 

Des. — Ara.  valor!  Jo  els  ensenyaré  a  n'aquests  senyors  del  sa- 
bre a  respectar  els  drets  dels  ciutadans.  Aquesta  vegada  els 
hi  sortirà  el  tret  per  la  culata.  Serà  un  important  procés,  en 
el  que  tot  sortirà:  inclús  el  propi  senyor  Comandant  en  per- 
sona. No  tingueu  temença;  que  el  vostre  assumpte  és  cosa 
meva,  i  vaig  a  començar  l'estudi  tot  seguit.  Aquí  va  la  meva 
mà;  i  estigueu  tranquil. 

Fou.— Moltes  mercès,  senyor  advocat.  Heu  fet  de  mí  un  altre 
home.  (Es  despedeix  i  se'n  va.) 

Des.    {Obrint  la  porta  lateral.)  Podeu  tornar  a  entrar. 

Escrivent  primer. — Què?  Ho  he  endevinat? 

Des.  -  (Fregant-se  les  mans.)  Ca,  amic,  el  contrari!  Un  as- 
sumpte d'escàndol;  un  procés  de  gran  abast,  amb  generals 
i  comandants.  Precisament  ara,  que  els  militars  tornen  a 
gallejar,  això  resulta  esplèndid;  és  una  qüestió  que  pot  anar 
molt  amunt, arribant  inclús  al  Senat  i  al  Cònsol... Prepareu- 
me  ara  mateix  un  expedient.  Causa...  Com  se  diu  aquest 
senyor  que  ens  porta  aquest  magnífic  afer?  {Fullejant  l'in- 
forme.)  On  és  el  seu  nom?  Ah  ja!  Escriviu:  Causa  tinent 
Francesc  Fourès... 

Escrivent  primer.  -  (Interrompent  l'escriptura)  Però...  no  serà 
el  Fourès  d'Egipte? 

Des.    Sí,  d'Egipte  m'ha  parlat. 

Escrivent  segon.  -  (Mirant  l'in forme  i  esclatant  a  riure.)  Na- 
turalment! En  El  Caire!  Té  gràcia!  Fourés  en  carn  i  ossos, 
el  marit  de  la  celèbre  Bellilotte!...  {Rient  sorollosament.)  I 
vol  demandar  al  Cònsol,  aquest  pobre  home? 

Des.— Al  Cònsol?...  Què  té  que  veure  tot  això  amb  Bonaparíe? 

Escrivent  primer.  -Ah!,  no  ho  sabeu?  Bonaparte  li  ha  birlat 
la  dona,  la  xamosa  Paulina.  L'exèrcit  en  pes  s'ha  divertit 
amb  l'història  de  l'infeliç  banyut,  enviat  per  mar  i  reexpedit 
per  l'almirall  anglès  a  Bonaparíe,  franc  de  ports.  I  vol  ara 
pledejar  contra  Bonaparte,  perquè  li  ha  pres  la  dona  del  llit? 
Sí  que  serà  un  procés  divertit  i  famós!  Un  procés  magne!... 
Causa  Fourès  contra  Bonaparte! 

Des. — 'Furiós  )  I  jo  haig  de  portar-lo?  Ni  en  somnis!  Me'n 
guardaré  prou!  Un  procés  contra  el  Primer  Cònsol,  que 
ens  ha  lliurat  d'aquests  pillets  de  revolucionaris?  Contra 
l'home  que  ha  nomenat  senadors  i  sota  el  qual  la  renda  ha 
pujat  altra  vegada  a  setanta?  Aquest  Fourès  deu  ésser  un 
imbècil!  El  que  deuria  fer  és  considerar-se  afavorit  i  ex- 
plotar la  situació,  en  lloc  de  lladrar  a  la  lluna!  I  damunt,  en 
cara  vol  que  sigui  jo  que  li  tregui  les  castanyes  del  foc!  Si 
torna  demà  aquest  busca-raons,  que  deu  ésser  boig  rema- 
tat, el  tireu  escales  avall.  (Reflexionant  un  moment.)  No. 
Haig  d'arreglar-ho  d'altra  manera,  això.  Doneu-me  la  capa 

i  vaig  al  momení  al  Ministeri  de  Policia,  perquè  manin  de- 
tenir aquest  cap  calent!  I  si  torna  per  ací,  li  claveu  una  pun- 
tada de  peu,  que  salti  de  cop  tots  els  graons  de  l'escala. No 
faltava  més,  sinó  que  un  miserable  tinent  li  plantés  cara  a 
Bonaparíe!,..  (Es  posa  el  barret.}  Però,  amicis,  amicis! 
Quins  tipus  d'estúpids  produeix  la  Naturalesa...  Un  Fourès 
contra  Bonaparíe!...  Un  Fourès  contra  Bonaparíe!...  (E/s 
dos  escrivents  riuen  desen  frenadament,  mentre  Descazes 
se'n  va  dient  les  darreres  paraules.) 

(Carrer  de  Belleville,  prop  de  París.  Alguns  dies  més 
tard.) 

Fourés.— (Amb  trajo  civil,  passeja  amunt  i  avall,  amb  les 
mans  creuades  a  l'esquena,  per  davant  d* un  dels  xalets  o 
vileles  que  formen  el  carrer.  A  poc,  surt  per  l'esquerra 
Belliloite,  que  vesteix  amb  elegància,  peiò  no  en  forma 
exagerada.  Es  dirigeix  ràpidament  a  la  casa  i  va  a  pujar 
els  tres  graons.  En  aquest  moment  se  l'hi  interposa  Fou- 
rès, situant-se  davant  de  la  porta.) 

Bellilotie.— (Espantada,  com  si  veiés  un  espectre.)  Fran- 
cesc! Tu  aquí? 

Fou. — (Amb  cruesa.)  Això  sembla.  (La  mira  fixament,  mentre 
ella,  completament  desencaixada  es  recolza  en  el  reixat 
de  ferro,  sense  atrevir-se  a  sostenir-li  l'esguard.)  Penso 
que  no  eí  plau  massa  la  meva  vinguda.  Tanmaíeix,  millor 
hauria  estat  que  la  febre  hagués  acabat  amb  mí.No  ès  això? 
De  segur,  alguns  ho  preferirien!  Jo  ho  sento  també;  però 
aquí  estic!... 

Bell.  -  (  Tremolosa  i  amb  els  ulls  baixos,  sense  saber  que  dir.) 
Fou.- -(Autoritari.)  Haig  de  parlar  te. 

Bell.— (Amb  angúnia.)  No;  aquí,  no...  Aquí  és  massa  visí... 
Toíhom  pot  observar-nos. 

Fou.— Doncs,  entraré  amb  tul...  (Observant  la  casa  i  amb  mol- 
ta ironia.)  Sembla  molt  gran  la  teva  vila,  molí  més  que  el 
nostre  barracó  de  Carcassona!  Pel  que  veig  el  nostre  nou 
amo  i  senyor,  no  és  pas  avar  amb  els  diners  de  la  Repú- 
blica! (Altra  vegada  autoritari.)  Vaja,..  Aixeca  els  ulls!... 
Es  indispensable  que  parlem. 

Bell. — (Avergonyida.)  Jo...  és  que  no  puc  no  permeten  que 
se  m'acosti  ningú...  no  ho  volen...  ho  he  tingut  de  prome- 
tre al  Ministre...  He  donat  la  meva  paraula...  (Anant-se 
franquejant.)  I  després,  encara  que  volgués,  és  que  no  és 
possible,  Francesc...  no  puc.  la  vergonya  m'ofega  davant 
teu...  Et  prego  que  em  deixis:  el  passat  ja  no  té  remei...  No 
fem  sangrar  la  ferida  de  la  nostra  desventura. 

Fou.— Al  contrari:  ara  és  quan  penso  jo  remoure-la.  Es  precís 
que  d'un  cop  se  sàpiga  tot  clar.  ^Enèrgic.)  Prompte,  entra 
a  casa!... 

Bell.  —  (Espantada,  amb  les  mans  juntes,  suplicant  i  quasi 
cridant.)  Francesc,  per  l'amor  de  Déu!  Què  és  el  que  inten- 
tes fer? 

Fou.— A  tu,  res.  No  tinguis  por!...  (Recalcant  les  paraules.)  A 
tu,  res.  Però  ja  n'hi  ha  prou  de  dubtes  i  d'anar  d'ací  i  d'a- 
llà. Jo  necessito  saber  a  qui  pertanys:  si  a  ell  o  a  mi,  (Altia 
vegada  autoritari.)  Acabem.  Ja  he  esperat  prou  temps. 

Bell.— (Trasbalsada,  sense  veu  i  tremolosa.)  Jo...  és  que  no 
puc.  t'he  dit  ja  que  això  no  té  fonament...  aquestes  coses 
no  poden  renovar-se,  mai  més  pot  existir  res  honrat  entre 
nosaltres...  Deixa'm,  Francesc:  t'ho  prego:  deixa'm...  i...  i 
no  em  tinguis  odi...  i  perdona'm...  però  no  puc  fer  altra  co- 
sa... no  puc...  (Empeny  la  porta  precipitadament  i  entra  a 
la  casa  tancant  de  cop  Fourès  queda  desconcertat  da- 
vant la  porta,  Es  gira  contrariat  i  camina  al  llarg  del  car- 
rer. De  repent  s'atura,  i  amb  pas  ferm  i  decidit  se'n  torna 
a  la  porta,  agafa  el  trucador  i  tira  d'ell  amb  força  i  repe- 
tidament. Se  sent  sonar  el  timbre.  Pausa.  Ningú  obra  ni 
respon  a  les  trucades.  Segueix  trucant  amb  persistència 
i  amb  fort  estrèpit.  Un  obrer  dels  que  estan  a  l'extrem  del 
carrer,  obrint  una  fossada,  es  gira  atret  per  la  insistència 
del  timbie,  i  rient  diu  a  Fourès:) 

Obrer  primer. — Sembla  que  esteu  acalorat!  Es  tracta  de  cobrar 
deutes? 

Fou.  -(Somrient  amargat.)  Una  cosa  per  l'estil,  amic.  No  hi 
haurà  més  remei  que  deixar-los  sords.  (  Truca  de  nou,  es- 
valotant  tot  el  carrer.  Algunes  persones  s'aturen  amb  cu- 
riosat;  i  els  obrers  deixen  les  eines  acostant-se  també.) 

Obrer  segon.  A  veure  si  al  capdavall,  sortirà  del  cau  un  rato- 
lí. El  més  fàcil  és  que  no  hi  hagi  ningú  a  la  casa. 

Fou.— Qui  sap,  companys!.  .  Espereu-vos  una  estona  i  us  pro- 
meto que  veureu  quelcom  divertit.  (Torna  a  trucar  amb 
violència.) 

Obrer  primer.  Això  és  capaç  de  despertar  un  mort.  Em  sem- 
bla que  et  quedaràs  amb  el  trucador  a  la  mà. 

Criat.  —  (Suri  de  la  casa  exaltat  i  es  posa  davant  de  la  porta, 
que  torna  a  tancar.)  Qui  és  que  arma  aquest  escàndol? 

Fou.— Obra!  Vull  parlar  a  la  ciutadana  Fourès. 

Criat.  —  (Grollerament.)  No  conec  a  cap  ciutadana  Fourès. 

Fou.— Doncs,  qui  viu  aquí? 

Criat.— Ningú  n'ha  de  fer  res. 

Fou. — Potser  jo  sí.  Obra  de  seguida  i  anuncia'm. 

Criat. — Vaja  home!  A  un  tipus  com  tu!  Per  tu  no  hi  ha  ningú  a 
la  casa,  encara  que  hi  hagi  algú. 

Fou.  -  Això  ho  veurem. Ia  es  demostrarà  si  a  França  es  pot  pro- 
hibir a  un  ciutadà  que  parli  amb  la  seva  muller. 

Criat.  -  (Rient amb  menyspreu.)  Psè!  La  teva  dona!...  Vaja! 
Ves-íe'n  a  casa  a  dormir,  que  estàs  begut!  Altre  aspecte 
ofereix,  qui  té  que  veure  amb  ella! 

Fou.— Obra  de  seguida,  et  dic,  criat  rastrer,  o  tombo  la  porta 
avall.  (Avança  amenaçador  contra  el  criat,  pretén  pujar  els 
graons.  El  criat  V empeny.  Els  curiosos  els  exciten,  di- 
vertits amb  Tespectacle.) 

Obrer  primer. — Apa,  entra!,..  A  lo  millor,  és  ara  en  el  llit  amb 
el  seu  amic...  Fes-los-hi  pessigolles  per  sota  el  llençol! 

Criat  —  (.4  crits.)  Auxili!...  Això  és  un  atropelli  Crideu  els  gen- 
darmes de  ia  cantonada.  (Es  dirigeix  un  curiós  a  cercar- 
los.)  Ja  veuràs  com  et  fan  ballar! 

Fou.— Et  faré  treure  un  pam  de  llengua,  espia,  alcavot  pagat...! 

Criat.  Pagat,  però  no  per  tu.  (Veu  venir  el  gendarme,  que  ja 
entra  al  carrer,  invisible  encara  per  als  espectadors,  i 
crida:)  Aquí!...  Aquí,  prompte,  ciutadà  inspector!... 

Gendarme.— (Seguit  d'un  grup  de  gent.)  Què  passa? 

Criat. — Aquest  home  vol  entrar  per  força  a  casa  i  m'ha  amena- 
çat. Ací  hi  ha  testimonis. 

Gendarme, —  (.4  Fourès.)  Què  busqueu  ací? 

Fou,— Jo  desitjo  parlar  amb  la  ciutadana  Fourès  i  aquest  criat 
ment,  dient  que  no  la  coneix. 

Gendarme  — Viu  aquí,  en  realitat,  la  ciutadana  Fourès? 

Criat.— (Un  xic  confús.)  Tinc  ordres  severes,  que  em  prohi- 
beixen parlar  res  d'aixó;  peró,  tractant-se  de  vós,  ciutadà 
inspector,  puc  dir-vos...  (Se  li  apiopa  i  li  diu  unes  parau- 
les a  cau  d'orella.) 

Gendarme.— {Pren  tot  seguit  aire  autoritari  i  es  dirigeix  a  Fou- 
rès.) Res  teniu  que  fer  aquí.  Marxeu  de  seguida. 

Fou.—(Qedreçant~se  i  afiantçant  les  cames.)  Aquí  em  quedo 
mentre  em  sembli.  No  penso  anar-me'n. 

Gendarme.  —  A  fora  us  dic,  si  no  voleu  passar-ho  malamenl.No 
és  permet  romandre  ací  a  ningú! 

Fou.— (Sarcàstic.)  1  per  què  no,  ciutadà  inspector?  Tingueu  a 
bé  aclarir-ho.  Per  què,  precisament,  aquí  no,  en  el  carrer 
Dufour  de  Belleville?  A  què  obeeix  que  estigui  prohibit? 
Doneu-me  una  raó,  per  favor...  una  raó!... 

Gendarme.  —  (Enfurismat.)  Jo  no  necessito  donar  raons  a  nin- 
gú!.., Avall  immediatament!... 

Fou.  -  Jo  ho  diré:  Perquè  aquí  viu  l'amant  del  Primer  Cònsol!  La 
amistançada  de  Napoleó  Bonaparte!  {Sorpresa  i  rialles 
dels  curiosos.  Sarcàstic,  als  demés  )  Ja  podeu  pregonar- 
ho!  Jo  deixo  el  gran  secret  en  mig  del  carrer!  Ara  ja  sabeu 
perquè  un  ciutadà  honrat  no  pot  romandre  al  davant  d'a- 
questa casa. 

Gendarme.— (Desesperat.)  A  l'instant  que  te'n  vagis  d'aquí!  Per 
darrera  vegada,  ves-te'n! 

Fou.  El  carrer  és  del  poble:  no  és  veritat,  ciutadans?  (La  gent 
rondina.  Mormols:  Sí!...  Molt  bé!.,.  Té  raó!...) 

Fou.— Tot  ens  ho  ha  près  aquest  home:  la  nostra  tribuna  popu 
lar  l'ha  dissolta  amb  les  baionetes  i  ha  suprimit  els  Tribu- 
nals del  poble!...  Només  ha  quedat  el  carrer,  per  recollir  la 
paraula  lliure!  Ja  que  els  jutges  i  advocats,  comprats  per 
ell,  no  emparen  el  nostre  dret,  tenim  que  defensar-lo  de  nou 

en  cl  carrer.  No  hem  enderrocat  i  perseguit  els  nobles,  per- 
què siguin  els  generals  que  ens  tractin  com  a  esclaus. 
Obrer  primer.— Molt  bé...  Té  raó...  Ens  busquen  les  pessigo- 
lles altra  vegada...  però  sabrem  defensar  la  República  i  la 
Revolució! 

Gendapme.  -  {Intentant  detenir-lo.)  Quedeu  detingut. 

Fou  -  {Agafa  el  gendarme  i  el  sacseja  fins  a  fer- lo  caure  a 
terra.)  Ja  t'ensenyaré  si  un  covard,  que  ni  tan  sols  ha  sen- 
tit el  tuf  de  la  pólvora,  pot  tocar  a  un  soldat  que  s'ha  batut 
a  Itàlia  i  a  Egipte!  (Confusió  generaU  EI  gendarme,  enca- 
ra a  terra,  fa  sonar  un  xiulet  d'alarma.) 

Fou  Xiula  tant  com  vulguis,  que  a  mi  no  em  fan  por  ni  vint  com 
tu!  I  no  í'apuris,  que  per  mi  mateix  aniré  a  on  sigui  el  jutge. 
(Als  demés  )  Escolteu-me  tots,  perquè  tots  sapigueu  de 
què  es  tracta.  Jo  sóc  el  tinent  Fourès,  i  la  que  està  aquí 
dintre  es  la  meva  dona.Bonaparíe  me  l'ha  robada. EI  general 
l'ha  usurpada  al  seu  tinent  amb  violència  Allà  a  Egipte,  on 
manava  com  amo  absolut,  la  cosa  va  sortir  li  bé;  peró 
aquí,  l'haver  emparentat  amb  mí  per  la  força,  li  resultarà  un 
xic  molest.  Ara  lluirà  la  veritat!  Ara  sabran  tots  a  França 
com  considera  Bonaparíe  el  dret  dels  seus  soldats!  Que 
tothom  conegui  a  nostre  Cònsol  i  Senyor!  1  que  el  poble 
resolgui! 

Obrer  primer  — (Ràpid.)  Ves-te'n,  que  vénen. Nosaltres  et  guar- 
darem les  espatlles  fins  que  estiguis  fora  del  seu  abast. 

Fou.  No:  ara  no  ès  cosa  de  tornar  enrera.  Es  cosa  d'avançar 
i  aclarir  d'una  vegada  si  la  Justícia  a  la  nostra  República  es- 
tà al  servei  d'un  sol  o  llueix  per  a  tothom.  I  si  m'agafen  i  no 
torno,  tindreu  la  prova,  companys,  de  que  a  França  ha 
mort  la  llibertat!  (Arriben  quatre  gendarmes  de  pressa.) 

Gendarme.— Detingueu  a  aquest  home.  Ha  injuriat  al  Primer 
Cònsol  i  ha  parlat  com  un  traïdor. 

Obrer  segon,— Mentida!  Res  ha  dit  contra  la  República! 

Obrer  prímer.  -  Si  és  veritat  el  que  diu  de  la  seva  muller,  han 
comès  amb  ell  una  ignomínia! 

Obrers.  -  Aixó  és...  Ha  de  venir  aquí  la  seva  muller!...  No  per- 
metem que  se  l'atropelli!...  Es  una  injustícia! 

Fou.    Deixeu-ho,  companys!...  Res  de  violències.  A  mi  aixó  em 

diverleix.  Tindré  gust  dc  contar-li  al  jutge  una  història  del 
general  Bonaparíe.  El  tinent  Fourès  no  tem  res!  Es  l'altre 
qui  ha  de  tenir  por!...  (Als  gendarmes,  amb  veu  de  coman- 
dament.) En  marxa!  Dos  al  davant  i  dos  a  darrera  Jo  no 
m  apartaré  de  vosaltres:  paraula  d'honor.  Peró  si  algú  in- 
tenta res  més  que  fregar-me  la  roba,  coneixerà  els  meus 
punys.  Avant!  Anem  a  veure  el  Jutge!  En  marxa!  (E/s  gen- 
darmes obeeixen  posant- se  en  /'ordre  indicat  per  Fourès. 
Tots  els  obren  pas.  Comencen  a  caminar.) 
Fou. — (Es  col·loca  entre  les  dues  parelles  de  gendarmes.) 
Visca  la  República!...  Abaix  el  Dictador!...  Fora  Bonapar- 
íe!... (Gran  confusió.  Els  obrers  i  curiosos  xiulen  i  cri- 
den: Algunes  veus  de  Visca  la  República!...  /  Mori  el  Dic- 
tador!... Altres  comencen  a  cantar  «La  Marsellesa».  Tots 
segueixen  darrera  el  grup.) 


QUADRO  NOVÉ 

(L'endemà  matí.  Sala  espaiosa  en  el  Ministeri  de  Policia, 
a  París,  que  és  el  despatx  del  ministre.  En  les  parets  uns  gra- 
vats amb  escenes  de  la  Revolució  i  retrats  dels  seus  cabdills, 
Fouché,  assegut  a  sa  gran  taula-despatx,  està  escrivint.) 

Ordenança.— El  Primer  Cònsol.  (Dos  soldats  de  la  guàrdia 
consolar,  vestits  de  gala  i  armats  de  fusells  entren  i  es 
col·loquen  un  a  cada  costat  de  la  porta  presentant  llurs 
armes;  entra  Bonaparíe  i  els  soldats  se%n  van,  tancant  les 
fulles  de  la  porta.) 

Bonaparte.  — (Entra  amb  molia  rapidesa,  sense  saludar.  Bon 
aspecte,  però  un  xic  més  gros.  Porta  ara  els  cabells  curts  a 
la  mode  romana,  destacant- se  així  encara  més  el  seu  perfil 
aguileny.  Ha  deixat  ja  el  modest  uniforme  de  general  re- 
publicà, substituint-lo  pel  pompós  trajo  de  Primer  Còn- 
sol. Aquestes  translormacions  i  el  conjunt  del  seu  port 
exterioritzen  que  d  ençà  de  la  vinguda  d'Egipte  ha  donat 

un  gran  pas  vers  son  enlairament.)  Ciutadà  ministre,  cm 
temo  que  no  esteu  a  l'alçada  del  vostre  càrrec.  Segons 
m'han  dit,  ahir  va  haver-hi  un  tumult  a  Belleville,  promogut 
per  un  jacobí  desasírat  que  es  va  permetre  insultar-me  en 
mig  del  carrer.  En  vostre  comunicat  d'avui  no  se'n  parla 
gens;  per  lo  vist,  esteu  mal  informat  o  tanqueu  els  ulls,  i  és 
precís  que  el  meu  Ministre  de  Policia  sàpiga  tot  quan  suc- 
ceeix a  París. 
Fouché.-  {Tranquil.)  Ho  sé. 

Bona.— Llavors,  digueu-me,  per  què  no  m'ho  haveu  comunicat 
immediatament? 

Fou.— He  cregut  que  era  el  meu  deure  no  importunar-vos  amb 
insignificàncies,  la  vigília  de  la  vostra  marxa  a  Iíàlia. 

Bona.— En  política  no  hi  ha  res  insignificant.  Encara  que  esti- 
gui jo  a  centenars  de  llegües,  al  front  de  l'exèrcit  a  Cons- 
íantinoble  o  a  Moscú,  sí  a  París  cau  un  clau  d'una  paret  he 
de  saber-ho.  Si  la  cosa  és  o  no  és  important,  jo  sóc  qui  ha 
de  judicar  ho.  Per  a  vós,  segons  veig,  és  per  exemple  una 
insignificància  que  es  cridi,  en  ple  carrer,  que  jo  vull  ender- 
rocar la  República  per  imposar  el  domini  de  l'espasa.  Altra 
és  la  meva  opinió,  i  per  això  us  dic  que  si  voleu  seguir  es- 
sent el  meu  ministre  de  Policia,  és  necessari  que  aquest 
descamisat  sigui  detingut  abans  de  vint-i-quatre  hores. 

Fouché.  ~~  Perdeu  temor.  Ja  li  tinc  la  mà  al  damunt. 

Bona.— Doncs  l'envieu  a  l 'exili  com  a  n'En  Cadoudal  i  els  ter- 
roristes. Segurament  es  tractarà  d'algun  dels  vostres  vells 
amics  del  Club  jacobí.  Qui  és? 

Fouché.— Un  desconegut.  Un  home  sense  importància,  que  ha 
estat  oficial  del  vostre  exèrcit. 

Bona.  —  (Enutjat  per  la  fredor  d'En  Fouché.)  Això  és  fals.  Cap 
dels  oficials  que  han  servit  a  les  meves  ordres,  injuria  així 
al  seu  general.  Falteu  a  la  veritat,  ciutadà  Ministre.  (Fou- 
ché calla.)  Vinga  el  nom!  Com  se  diu! 

Fouché.  Ja  vos  he  dit  que  era  un  oficial  sense  relleu.  EI  co- 
neixeu d'Egipte.  Es  diu  Fourès 

Bona.- (Queda  un  moment  desconcertat  i  es  passeja  d'un 
costat  a  V altre.  Canviant  el  to  de  la  veu,  parla  baix,  con- 
fidencialment.) Diable!  Com  tan  aviat  aquest  bou  tossut  ha 

arribat  d'Egipte?  Allà  no  es  donen  llicències!  Es  que  ha 
desertat? 

Fouché.  — Res  d'això!  Li  han  donat  llicència  amb  tots  els  honors 
i  us  l'han  enviat  aquí  amb  el  primer  vaixell. 

Bona.— Entenc.  Es  una  especial  atenció  que  em  dispensen  els 
senyors  generals.  Però  no  durarà  gaire  la  broma.  Què  és 
el  que  intenta  fer  aquest  home? 

Fouché.— Fer  escàndol,  com  veieu.  Recórrer  als  advocats,  ex- 
citar a  la  gent  i  cridar  pel  carrer  que  és  víctima  d'una  injus- 
tícia. 

Bona.— Però,  què  vol  de  mí  aquest  estúpid?  Podria  haver  fet  la 
seva  sort,  i  s'ha  estimat  més  tirar-ho  tot  a  perdre,  menys- 
preant els  oferiments  que  jo  li  vaig  fer  per  boca  de  Berthier 
i  que  podien  curullar  la  seva  ambició.  Què  més  vol,  doncs? 

Fouché. — Ell  diu  el  seu  dret,  però  crec  que  vol  diria  seva  dona. 

Bona.  Per  la  meva  part,  pot  quedar-se-la  altra  vegada;  jo  no 
haig  d'impedir-ho.  La  qüestió,  per  mí,  ja  està  finida;  no  tinc 
temps  ara  per  a  negocis  de  faldilles.  Acabeu  aquesta  qües- 
tió enèrgicament.  No  he  de  permetre  que  tota  la  vida  vagi 
darrera  meu  aquest  brúfol,  sols  perquè  em  vaigacotxar  amb 
la  seva  muller,  a  Egipte,  un  parell  de  mesos.  Altres  mals 
de  cap  tenim  nosaltres  ara;  demà  haig  de  portar  l'exèrcit 
sobre  el  Sant  Bernat,  per  a  treure  d'allí  l'arxiduc  d'Itàlia: 
aquest  és  ara  el  meu  contrincant,  i  no  un  senyor  Fourès. 
Per  tant,  a  acabar  aquestes  futeses  definitivament!  No  crec 
que  sigui  la  cosa  difícil,  tractant-se  d'un  neci  com  ell! 

Fouché. — Al  contrari;  amb  ningú  no  és  més  difícil  arranjar  les 
qüestions  que  amb  els  necis.  Si  aquestFourèsno  fos  un  xim- 
ple, pendria  diners  i  tancaria  el  bec.  Però  els  vostres  mili- 
tars li  han  fet  perdre  el  cap,  i  un  home  com  ell,  quan  se  li 
ha  jugat  una  malifeta  així,  i  es  veu  ridiculitzat  davant  de 
tots,  ni  atén  a  dàdives  ni  amenaces;  per  a  ell  no  hi  altra 
raó  que  la  que  ell  invoca,  i  llançat  a  no  témer  sa  pròpia  si- 
tuació, és  més  perillós  que  tots  els  malfactors.  I  precís  és 
reconèixer,  — perdoneu-me  la  franquesa,  ciuladà  Cònsol, — 
que  aquest  home  està  en  son  llegítim  dret.  {Pausa.)  I  això, 
podria  ésser  motiu  de  l'animositat  de  certa  gent.  (Altra 
pausa.)  Jo  no  veig  més  que  una  solució. 

Bona.  —  (Impacient.)  Quina? 

Fouché.— La  seva  esposa.  Amb  el  propi  Fourès,  pròpiament  no 
es  pot  aconseguir  res.  Abans  que  callar,  es  deixaria  penjar. 
Però  amb  la  dona,  la  cosa  ja  canvia  d'aspecte.  Ella  no  tin- 
drà la  conciència  tan  escrupulosa;  se  li  dóna  una  bona  em- 
penta en  deguda  forma,  i  es  deixarà  convèncer.  (Mirant  fle~ 
màticament  el  seu  rellotge.)  Precisament  ara  vé  bé,  ja  que 
sense  comptar  amb  això,  The  enviada  a  cercar  per  a  les  on- 
ze. Si  us  sembla  conforme,  en  cinc  minuts  la  convencem 
de  que  ha  de  marxar  d'aquí:  vos  direu  cap  a  on.  Després, 
el  més  important  és  que  se'n  vagi  de  París  el  més  aviat 
possible,  amb  el  que  aquest  Fourès  no  us  importunarà  més. 
De  pas.  se  li  advertirà  que  una  antiga  amiga  íntima  del  Pri- 
mer Cònsol,  no  pot  deixar-se  veure  pels  carrers.  Mentre 
la  senyora  Fourès  visqui  a  París,  aquest  assumpte  no  es 
resoldrà  definitivament. 

Bona.— (Esguardant-lo  fixament,  amb  admiració.)  Teniu  raó, 
Fouché!  Sóu  astut  com  un  dimoni.  A  mi  no  se  m'havia 
ocorregut.  Naturalment;  ha  de  sortir  de  París  d'una  vegada 
per  sempre,  també  a  causa  de  Josefina.  I  si  no  vol  que  el 
seu  marit  es  quedi  sense  cap,  se  l'ha  d'emportar  amb  ella. 
Us  sobra  la  raó:  aquesta  és  la  solució  única.  {Pausa.)  Pe- 
rò no  voldria  que  la  tractéssiu  amb  duresa,  encara  que  en 
realitat,  no  m'ha  proporcionat  el  que  d'ella  esperava...  Jo 
mateix  parlaré  amb  ella.  {Resolt.)  Envieu-la  a  cercar. 

Fouché. — (Toca  ei  timbre,  cridant  a  l'ordenança,  i  diu  a  n(a~ 
quest  quan  entra.)  Una  senyora,  que  és  la  ciutadana  Fou- 
rès, deu  estar  esperant-se  a  fora;  feu-la  entrar.  Després,  do- 
neu ordre  de  que  acte  seguit  es  vagi  a  la  prevenció  a  bus- 
car el  tinent  Fourès.  (Lordenança  surt.  Fouché  diu  a 
Bonaparte.)  Jo  m'encarrego  d'ell;  crec  que  el  convenceré.  I 
si  no?... 

Bona. -Ho  intenteu  una  vegada  més  amistosament.  I  si,  mal- 
grat tot,  insisteix  en  esvalotar,  fora  consideracions.  Men- 
tre jo  sóc  a  campanya,  no  permeto  que  a  França  aixequi 
ningú  la  veu.  A  qui  no  obeeixi,  hi  ha  que  obligar-lo;  sigui 
com  sigui.  Compto  incondicionalment  amb  la  vostra  ener- 
gia, Fouché. 

Ordenança.— La  ciutadana  Fourès.  (Fouché  fa  acció  d'anar- 
se'n.) 

Bona.— No,  quedeu-vos!  Vostra  presència  ens  estalviarà  iota 
mena  de  possib'es  intimitats,  per  a  les  quals  no  disposo 
ara  de  temps.  (Apareix  Belliloíte  abillada  elegantment. 
S'acosta  vers  Fouché,  però  al  donar- se  compte  de  la  pre- 
sència de  Bonaparte  es  queda  sobtada  i  torbada.  Fouché 
s'asseu  a  la  taula  i  simula  estar  escrivint  uns  papers  amb 
indiferència.  Bonaparte  va  al  seu  encontre  /,  sense  aliar- 
gar-Ii  la  mà,  cerimoniós  li  diu:)  Sento  sincerament,  senyo- 
ra,  que  abans  d'avui  no  m'ha  estat  possible  tenir  de  nou  el 
gust  de  veure-us.  Ja  sabeu  el  pes  amb  que  gravita  sobre 
meu,  la  reconstrucció  de  la  Pàtria.  Cada  hora,  des  de  la 
meva  tornada  d  Egipte,  ha  estat  dedicada  a  n'aquest  sagrat 
deure.  Crec,  doncs,  que  no  haureu  interpretat  el  meu  silen- 
ci en  altre  sentit. 

BELULOTTE.—(Temorosa  i  amb  actitud  defensiva.)  No...  com 
podia  jo  atrevir-me?...  mai  m'hauria  permès  reclamar  la 
vostra  atenció... 

Bona. — Necessito  fer- vos  un  prec  (Pausa.)  Vostre  marit  es  va 
fent  molest,  i  es  porta  d'una  manera  tan  desagradable  com 
imprudent.  Tracta  de  perjudicar-me,  mentre  que,  per  altra 
part,  té  el  mal  gust  de  pregonar  pels  carrers  les  nostres 
passades  relacions.  En  atenció  a  vós,  fins  ara  m'he  abstin- 
gut de  prendre  mides  en  contra  d'ell;  però  ha  arribat  a  un 
extrem  que  no  dec  permetre.  Quan  la  Nació  sencera  té  de- 
positada  en  mí  tota  la  confiança,  no  puc  tolerar  que,  per  un 
cas  particular,  per  un  senzill  ressentiment  personal,  aques- 
ta confiança  sigui  desviada  maliciosament.  (Pausa.)  Jo  hau- 
ria volgut  que  el  vostre  marit  se  n'hagués  anat,  millor  que 
veure'm  obligat  a  atendre  els  fets  i  paraules  d'un  senyor 
Fourès,  en  aquesta  ocasió  en  que  greus  assumptes  reque- 
reixen totes  les  meves  energies.  (Bellilotte  abaixa  el  cap 
i  no  contesta.)  Escolteu,  doncs,  el  meu  prec!  Ja  suposareu 
que  m'és  penós  el  rompre  unes  relacions  amoroses  que  fo- 
ren per  a  mí,  i  ho  serien  encara,  graííssimes;  però  l'Estat 
exigeix  en  aquests  moments  decisius  l'ofrena  del  sacrifici 
de  tots  i  més,  tal  vegada,  que  de  ningú,  del  seu  primer  ciu- 
tadà Cadascú  deu  preparar-se,  doncs,  a  escoltar  estricta- 
ment la  veu  del  seu  deure,  prescindint,  per  dolorós  que  si- 
gui, de  quant  pugui  interpretar-se  com  una  expansió  egoïs- 


l'ovella    del  pobre 


61 


ta,  {Pausa.)  Per  això  voldria  jo  pregnntar-vos:  Seria 
molest  per  a  vós  el  fixar,  per  algun  temps,  la  vostra  resi- 
dència fora  de  França? 

Bell.—  (Baix.)  Io  faré  tot...  tot  el  que  de  mí  s'exigeixi.  (Amb 
veu  de  sumlssió  i  de  desesperat  sofriment.)  Sempre, 
sempre  he  fet  el  que  de  mí  s'ha  exigit...  Dieu-me,  maneu- 
me  on  haig  d'anar  i  marxaré  de  seguida...  de  seguida. 

Bona. —El  ciutadà  Ministre  us  donarà  les  instruccions  del  cas 
i  els  consells  necessaris  amb  molt  de  gust;  ben  entès,  que 
podeu  escollir  lliurement.  Pel  que  a  mí  respecta,  jo  tinc  bo- 
na memòria  per  a  les  persones  mereixedores  d'afecte  que 
han  viscut  al  meu  costat.  Sabeu  que  no  oblido  ni  als  més 
humils  soldats  que  he  vist  combatre  amb  valentia  o  m'han  fet 
un  bon  servei.  Per  tant,  amb  molt  major  motiu,  podeu  vós 
dirigir-vos  a  mí  per  a  qualsevol  cosa,  qualsevol  petició 
i  sempre... 

Bell. — {Interrompent-lo,  exaltada. ^Nof..  mai!  Jo  no  he  de 
desitjar  res...  mai  res,  us  ho  juro. 

Bona.  —  (Quelcom  torbat  pel  dolorós  sacrifici  de  Bellilotte.) 
No  volia  dir  jo  el  que  creieu... No  deveu  pensar  que...  que... 
{No  troba  les  paraules  adequades,  Repentinament  s'a- 
costa a  Bellilotte  i  li  fa  un  petó  en  el  front.)  Bona  sort, 
Beliilotre!  (Saluda  a  Fouché  i  se'n  va  de  pressa.  Fouché 
posa  en  ordre  els  seus  papers  ) 

Bell.  ( Com  si  despertés  d'un  somni,  nerviosa.)  Així,  on  haig 
d'anar  ..  què  és  el  que  es  vol  ara  de  mí?...  dieu-me, promp- 
te, a  on...  a  on  haig  de  marxar? 

Fouché.-  {Amb  un  xic  d'amabilitat.)  Demà  parlarem  d'això. 
No  corre  pressa.  (Pausa.)  Més  urgent  és,  per  desgràcia, 
l'altra  qüestió.  Ja  sabeu  que  el  vostre  marit  va  armar  ahir 
un  bat  i-bu!I. 

Bell.— (Sobtada )  Déu  meu!  Però  no  li  ha  succeït  res  de  màl, 
veritat?  Les  seves  paraules  foren  dites  en  un  moment  de 
ira...  d'ira  en  contra  meva.  Però  ja  veieu,  malgrat  això,  que 
jo  estic  disposada  a  fer  el  que  se'm  mani.  Digueu-me,  di- 
gueu-me; us  ho  prego,  perquè  pugui  estar  certa  de  que  no 
se'l  turmenta  més,  que  l'han  deixat  lliure... 

Fouché.— Ningú  no  l'ha  vexat.  Però  vós  mateixa  sentireu  ses 
paraules;  paraules  que  jo  no  puc  tolerar.  (Pausa.)  Una  in- 

júria  contra  el  cabdill  dels  nostres  exèrcits,  és,  en  aquests 
momenís,  un  delicte  d'alta  traïció.  Cap  jutge  ho  judicarà  de 
altra  maners. 

Bell.— Però  això  no  pot...,  això  no  deu  succeir!  Això  seria  un 
crim!  Vós  sabeu  exactament,  ciutadà  Ministre,  el  que  s'ha 
fet  amb  ell!  Vós  sabeu  que,  si  crida,  és  perquè  l'han  humi- 
liat i  trepitjat.  Primerament  es  llança  un  home  a  la  desespe- 
ració, i  després,  solament  perquè  es  defensa,  se'l  proces- 
sa no,  això  no  pot  ésser  possible...  davant  de  Déu,  no 
pot  ésser  possible.  (Fouché  calla.  Bellilotte  segueix  amb 
feresa.)  Això  seria  un  crim;  i  jo  no  ho  puc  permetre.  No, 
primer  morta,  abans  que  consentir-ho!  Aquest  home  no  ha 
fet  res;  a  n'ell  és  a  qui  han  fet  més  del  que  un  home  pot  re- 
sistir. Se  l'ha  acorralat  com  una  bèstia  fera  i  seria  un  co- 
vard si  no  es  rebel·lés.  Fourès  no  té  la  culpa  de  res,  us  ho 
juro;  ell  és  incapaç  de  res  indigne.  Mai  farà  aquest  home 
res  que  no  sigui  net  i  honrat;  jo  us  ho  prometo. 

Fouché. — (Interrompent  amb  sagacitat)  Què  és  el  que  em  pro- 
meteu? (Pausa  curta.)  Què  és  el  que  em  podeu  prometre? 
(Bellilotte  l'esguarda  fixament,  sense  entendre'l )  Es  que 
podeu  tan  sols  prometre'm  que  donarà  per  acabada  la  seva 
estèril  i  ridícula  lluita  contra  el  Cònsol?  Suposem  que  el 
deixo  en  llibertat;  creieu  vós  mateixa  que  per  això  deixarà 
ell  de  tornar  a  cridar  demà  mateix,  que  la  República  està 
perduda  si  es  refia  del  seu  General?  No:  sense  una  garan- 
tia formal,  no  puc  deixar-lo  lliure.  (Bellilotte  calla  temo- 
rosa.)  Us  enganyeu,  no  obstant,  si  creieu  que  tinc  rancúnia 
a  n'En  Fourès.  Al  contrari;  jo  no  dubto  que,  personalment, 
és  un  home  d'honor.  (Pausa,)  Tant  és  així,  que  sota  la  me- 
va responsabilitat,  jo  el  deixaria  lliure.  (Petita  pausa.) 
Sempre,  naturalment,  que  ell  prometés  deixar  córrer  per 
sempre  aquesta  qüestió!  Una  paraula,  una  estreta  de  mà,  i 
en  Francesc  Fourès,  quedarà  lliure.  (Bellilotte,  torbada, 
segueix  callant.)  Si  vós  voleu  lliurar-lo...  (Espera  una  res- 
posta) 

Bell.-— Però,  com  haig  de  fer-ho!  Es  segur  que  no  voldrà  es- 
coltar-me. (Desesperada.)  I  jo  tinc  la  culpa  de  iot,  jo  sola! 

Fouché. —Jo  tractaré  de  convencé'l  i,  si  ho  assoleixo,  podré 
evitar-vos  aquesta  pena.  Vaig  a  intententar-ho  ara  mateix. 

(Toca  el  timbre.  Entra  l'ordenança  i  Fouché  li  diu:)  El  ti- 
nent Fourès.  (01  Belliloiie.)S\  no  puc  aconseguir- ho,  queda 
la  gestió  a  càrrec  vostre.  I  no  oblideu,  que  pot  ésser  cosa 
de  vida  o  mort.  (Molt  gieument.)  Es  precís  que  acabi,  d'u- 
na vegada  per  sempre,  aquest  enutjós  incident.  Estem  en 
guerra  amb  mitja  Europa,  i  no  podem  dedicar  el  temps  a  un 
senyor  Fourès.  Queda  doncs  entès;  farè  tot  el  possible,  i 
sols  en  el  cas  de  no  haver-hi  altre  recurs  as  cridaré.  (Be- 
llilotte,  seguint  í indicació  que  i  i  fa  Fouché  amb  el  gest, 
surt  per  la  porta  del  costat.) 

Fourés. — (Entra  molt  resolt  i  amb  cert  aire  de  desafiament. 
Amaga  la  seva  íntima  amargor  amb  una  exaltació  d'a- 
mor propi.  Amb  gosadia. )M'heu  fet  venir,  ciutadà  Ministre, 
i  aquí  em  teniu  a  vostra  disposició.  Què  és  el  que  m'ha  de 
notificar  la  República? 

Fouché.  -  {Amicalment  com  si  no  es  donés  compte  del  lo 
provocatiu  d'En  Fourès.)  Ciutadà  Fourès,  feu  el  favor  de 
seure!  Així  es  conversa  millor.  (En  Fourès  s'asseu  titube- 
jant.  Sembla  que  està  recelós  i  que  vol  posar-se  a  la  de- 
fensiva contra  un  cop  imprevist.)  Que  per  què  us  he  cri- 
dat, ciutadà  Fourès?  Doncs,  solament  per  a  dir-vos  una  co- 
sa molt  senzilla.  (Quasi  coralment.)  Esteu  fent  beneiíeries, 
ciutadà  tinent!  En  Fourès,  aixecant-se  de  sobte,  vol  par- 
lar. Fouché  segueix,  sense  alterar-se.)  Això  és,  beneiíe- 
ries! No  trobo  altra  paraula  més  suau.  O  és  que  us  estimeu 
més  que  qualifiqui  d'alta  traïció,  el  fet  de  que  un  home,  entre 
vint-i-quatre  milions  de  francesos,  baladregi  cridant  «Abaix 
Bonaparte>  al  bell  mig  del  carrer?  No,  ciutadà  Fourès;  no 
s'enderroca  al  reorganitzador  de  França  amb  mitja  dotzena 
de  crits. 

Fou.  -  No  admeto  mofes.  Jo  considero  el  General  Bonaparíe 
com  un  traïdor  de  la  República,  i  sostinc  la  meva  paraula. 
Si  amb  això  em  faig  culpable,  processeu-me  i  en  pau.  (S'as- 
seu altra  vegada.) 

Fouche.—I  que  en  treuríem  d'això?  Aquest  procés,  en  la  pre- 
sent ocasió,  no  pot  interessar-nos  de  cap  manera. 

Fou.  -  Però  a  mí,  sí,  ciutadà  Ministre!  Jo  vull  el  procés  contra 
mí,  per  convertir-lo  en  el  procés  contra  Bonaparíe.  I  vol- 
gueu  o  no,  jo  imposaré  el  procés. 

Fouché. — Us  enganyeu,  Fourès.  Res  pot  la  força  d'un  sol  con- 
tra iots.  No  trobareu  cap  jutge  a  França  per  a  jutjar  a  Bo- 
naparíe,  ni  advocat  que  vulgui  defensar-vos  a  vós  en  con- 
tra del  defensor  de  França.  Crec  que  sobre  aquest  punt,  ja 
haveu  fet  alguna  experiència. 

Fou.  -  (Amb  ràbia,  aixecant-se.)  Ah,  Descazes!  Aquest  cana- 
lla! D'ell  ha  vingut  la  delació.  Es  el  vostre  confident  a  sou! 

Fouché  —  (Tranquil. )No;  m'ha  informat,  senzillament.  (Pausa.) 
1,  ara,  escolteu-me  i  reflexioneu,  Fourès!  Demà,— perquè 
sóu  un  home  d'honor  us  confio  un  secret  militar,— demà 
prèn  el  Cònsol  el  comandament  de  l'exèrcit  del  sud.  Estem 
en  vigílies  d'una  important  i  decisiva  campanya  a  Itàlia,  en 
la  que  es  juga  la  sort  de  la  República.  Digueu-me  vós  ma- 
teix, com  a  soldat:  és  aquest  el  moment  d'atemptar  contra 
el  prestigi  del  cabdill  del  nostre  millor  exèrcit?  Amb  raó  o 
sense  raó,  contra  vós  està  ara  el  dret  sagrat  de  la  Pàtria. 

Fou.— (Amb  enverinament.)  Oh,  la  Pàtria!  Ja  esperava  jo  que 
hissarieu  aquesta  gran  bandera,  darrera  la  qual  amagueu  els 
vostres  negocis  bruts.  Mercès  per  l'avís,  ciutadà  Ministre: 
doncs  jo  he  servit  a  la  República,  jugant-me  la  pell,  set 
anys;  honrosament,  amb  bravesa,  donant  el  pit.  Però  a 
Egipte  ho  he  vist  tot  clar,  i  tinc  l'honor  de  dir-vos-ho.  Jo  es- 
cupo  sobre  una  Pàtria  que  per  damunt  de  la  llibertat,  sosté  a 
un  pirata.  Per  què  jo,  per  què  sempre  nosaltres,  el  poble,  els 
d'abaix,som  els  sacrificats  per  aquesta  Pàtria?  Es  tracta  del 
profit  i  de  la  glòria,  i  tot  resta  en  mans  dels  potentats;  però 
si  es  tracta  d'anar  al  sacrifici,  hem  d  anar-hi  nosaltres  da- 
vant. Es  que  Bonaparíe  pensava  en  la  Pàtria  quan  em  va 
robar  la  meva  dona?  No,  ciutadà  Ministre;  amb  aquesta 
gran  paraula  buida,  no  se  m'enganya  més.  (Molt  alt.)  Jo 
reclamo  el  meu  dret  com  a  ciutadà  de  la  Nació;  jo  reclamo 
justícia  I  cridaré  tant,  que  em  tindran  d'escoltar. 

Fouché.  -  (Molt  tranquil.)  No,  Fourès!  No  us  feu  il·lusions! 
Ningú  us  farà  cas.  Perdeu  compte!  (L'esguarda  fixament) 
Vós  voleu  fer  caure  a  cops  de  puny  una  paret  darrera  la 
qual  hi  ha  tota  la  França,  i  comprendreu  que  això  és  impos- 
sible; ademés  de  que  jo  no  dec  tolerar  que  ho  intenteu  tan 
sols...  Quan  més  extremeu  la  vostra  accic  pertorbadora, 
tant  més  radicals,  més  dures,  seran  les  meves  mides...  Si 

prosseguiu  amb  la  vostra  mania  persecutòria,  per  dir-ho 
així,  tindré  d'obrar  radicalment...  i  ja  sabeu  el  que  això  vol 
dir.  1  no  serà  per  a  conduir-vos  davant  d'un  tribunal,  no; 
podeu  despedir-vos  d  aquesta  esperança...  Serà  per  a  por- 
íar-vos  a  un  lloc  on  podreu  esgargamellar-vos...  i  ningú 
en  farà  cas  ..  a  una  casa  amb  parets  molt  gruixudes  i  por- 
tes que  sols  s'obren  cap  endins,..  Crec  que  m'haveu  entès. 

Fou.  -  {S'aixeca  del  seient,  molt  pàl·lid  i  tremolant  de  coratge) 
1  us  atreviu  a  anuncia  -me  aquesta  infàmia! 

Fouché. — (Aixecant-se  també  i  amb  tò  molt  dur.)  Això  ho  fa- 
ré sense  escrúpols,  ciutadà.  La  meva  consciència  i  la  his- 
tòria em  donen  el  dret  d'impedir,  considerant-lo  com  un 
boig,  que  qualsevol  tinent  Fourès,  en  moments  en  que  pe- 
rillen els  destins  de  la  Nació,  atempti  contra  el  prestigi  de 
Bonaparíe.  En  fi;  per  a  la  Justícia,  la  vostra  persona  no  té 
ara  cap  importància;  en  aquestes  hores  sols  un  home  exis- 
teix per  a  nosaltres:  Bonaparíe.  Si  aneu  en  contra  d'ell,  su- 
cumbireu fatalment  i  sense  honor;  ningú  us  seguirà,  i  no 
hi  ha  res  mès  ridícul  que  el  sacrifici  estèril.  Això  ès  tot,  ti- 
nent; ara  ja  esteu  informat!  Us  prego  no  dubteu  de  la  fer- 
mesa de  la  meva  resolució.  (Una  pausa.  Amb  tranquil·li- 
tat.) Us  agrairia  que  m'estalviéssiu  mides  extremes.  Avor- 
reixo la  violència  mentre  puc  evitar-la  i  per  això,  fins  ara, 
malgrat  les  vostres  provocacions,  us  he  tractat  amb  delica- 
desa. 

Fou.  -  (Sarcàstic.)  Amb  delicadesa?  Ah!  solament  que  haveu 
manat  que  em  detinguessin! 

Fouché.  -  Per  a  protegir-vos  contra  vós  mateix. 

Fou.  Benefactor  meu  també!  Molííssimes  mercès!  Em  commou 
la  tendresa  amb  que  tracteu  tots  a  l'infeliç  Fourès!  Bona- 
paríe m'envia  amb  un  missaíge  a  França;  Beríhier  em  fa 
anar  als  fangals  de  Mansurah  i  vós  em  fiqueu  dins  un  cala- 
bós. I  com  una  prova  més  d'afecte,  haveu  privat  a  la  meva 
muller  que  parli  amb  mí. 

Fouché, — Mai  he  donat  jo  aquesta  ordre. 

Fou.— M'esteu  meníiní!  Ella  mateixa  m'ho  ha  dit.  Els  vostres 

esclaus  m'han  allunyat  com  un  gos. 
Fouché. — Us  asseguro  que  sense  el  meu  coneixement.  (Després 

d'una  pausa.)  Desitgeu,  doncs,  parlar  amb  la  vostra  mu- 
ller? 

Fou.— No  ho  desitjo.  Ho  reclamo,  perquè  és  el  meu  dret. 
Fouché.— Bé.  Quan  desitgeu  veure-la? 

Fou.  — Res  de  condicions  ni  ajornaments!  (Picant  sobre  la  tau- 
la, irat.)  De  seguida! 

Fouché.  -  (Tranquil.)  Un  instant!  {Toca  el  timbre,  Fourès  l'es- 
guarda fixament.  Fouché  diu  a  /'ordenança  que  entra:)  La 
senyora  Fourès!  Es  al  gabinet  del  meu  secretari. 

Fou.— (Molt  encoieritzat.J  Es  a  dir  que  també  la  teniu  a  ella 
aquí?  Un  parany!  També  la  teniu  comprada  pel  vostre  ser- 
vei! 

Fouché.  — Us  enganyeu  una  vegada  més,  Fourès.  No  necessito 
preparar-vos  cap  parany,  com  heu  de  compendre,  íeniní- 
vos  a  les  meves  mans.  Si  consento  aquesta  entrevista,  és, 
senzillament,  per  donar-vos  una  darrera  oportunitat  d'en- 
trar en  raó  i  evitar-vos  fatals  conseqüències.  Teniu  deu  mi- 
nuts de  temps:  sentiria  pel  vostre  bé.  que  no  sabéssiu 
aprofitar-los.  (Deixa  l'escena  sense  esperar  la  resposta 
de  Fourès.  Aquest  I'esguaida  desconcertat,  passant-se  la 
mà  pei  front,  voient  compendre.) 

Bellilotte. — (Entra  i  queda  sobtada  en  trobar-se  soia  daiant 
de  Fourès.)  Francesc!  (Fourès  resta  impassible,  BeIJilotte 
repeteix  amb  tò  coral:)  Francesc!  (Avança  unes  passes. 
Eli  no  es  mou,  i  ella  resta  en  mig  de  l'habitació,  en  l'ac- 
titud humil  d'un  infant  que  tem  que  el  renyin.) 

Fou.  (Amb  to  despectiu.)  Than  convençut  perquè  els  facis  el 
joc! 

Bell.— (Adolorida.)  Què  penses  tu?...  Què  és  el  que  creus  de 
mí?  (Mirant-lo  commoguda  )  Déu  meu!  Que  pàl·lid  estàs! 
Que  és  el  que  hauran  fet  amb  tu!  Ja  m'ho  temia  que  s'ensa- 
nyarien  amb  tu,  i  tot  per  culpa  meva;  sols  meva,  per  haver 
estat  jo  dèbil  i  covarda!  Oh.  Francesc,  que  han  feí  de  nos- 
altres! 

Fou.— De  tu.  una  gran  dama,  una  nova  Cleopatra.  O  és  que  la 
teva  època  ja  ha  acabat?  T'ha  donat  la  llicència  absoluta  el 
gran  senyor!  (Bellilotte  calla.)  Exactament  com  jo  em  pen- 
sava; la  cosa  anava  molt  bé  a  Egipte,  però  ha  resultat  des- 
avinent a  les  Tulleries.  La  qüestió  és  donar-se  gust,  encara 

que  sigui  convertint  a  les  persones  en  pellingoís.  Què  im- 
porten les  llàgrimes  i  misèries  dels  demés,  si  ell  pot  riure 
i  fruir!  Ah!  quantes  mils  i  mils  de  vides  salvaria,  el  que  lliu- 
rés el  món  d'aquest  ambiciós  sense  cor! 

Bell,— (Allargant  les  mans.)  No...  no...  no  diguis  aixó! 

Fou. — Es  que  encara  tinc  de  llepar  les  botes  que  ens  han  trepit- 
jat? Ja  sé  que  tots  l'anomenen  un  gran  home,  per  més  que 
ell  no  ho  agraeix  molí;  al  contrari;  sembla  que  la  gent  l'ad- 
mira més,  li  rendeix  més  acaíaments,  quantes  més  garrota- 
des rep.  Per  part  meva,  no  dubtis  que  prefereixo  que  em  fa- 
cin trossos,  abans  que  fer-li  reverències  com  lots.  (Pausa. 
Esguarda  a  Bellilotíe  amb  atenció  i  en  sa  veu  es  tras- 
llueix l'afecíe.)  I  ara,  que  serà  de  tu? 

Bell. — (Amb  tò  de  desengany  i  de  cansanci.)  Res...  què  pot 
ja  ésser  de  mi?  Res  vull  i  res  espero.  Poden  fer  de  mí  el 
que  els  sembli.  No  provaré  la  defensa.  Perquè!  Nosalíres 
no  podem  fer  més  sinó  resignar-nos  i  viure  cadascú  com 
pugui,  si  és  que  el  deixen  viure.  Els  desvalguts  som  una 
cosa  sense  importància,  i  Déu  no  es  recorda  de  nosaltres. 

Fou.—  Bellilotíe!  No  t'abandonis  així!  No  devem  deixar-nos 
atropellar! 

Bell.— No?  De  que  et  serveix  la  defensa!  De  totes  passades 
ells  fan  amb  nosaltres  el  que  volen;  tot  està  en  les  seves 
mans,  i  uns  als  altres  s'ajuden!  Res  podem  contra  d'ells. 
(Amb  dolorosa  resignació.)  Hem  caigut  sota  les  rodes, 
Francesc! 

Fou.— Estàs  acovardida!  El  nostre  assumpte  no  esíà  perdut; 
són  ells  que  m'han  de  témer  a  mí,  perquè  he  descobert  el 
seu  joc!  Tu  no  saps  el  que  jo  sé:  la  separació  que  ens  im- 
posaren com  legal  no  fou  mes  que  una  farsa,  un  engany 
roí,  un  atemptat  a  la  llei;  ambdós  ens  pertanyem. 

Bell.  (Amb  arrobament,  com  defensant-se  )  No,  no,  Fran- 
cesc... això  mai...  mai.  Amb  qualsevol,  abans  que  amb  tu! 

Fou.— (Amb  fonda  amargor.)  Amb  qualsevol  abans  que  amb 
mí! 

Bell. — Però,  com  podria  jo  alenar  tan  sols  prop  teu,  després 
del  passat!  Impossible,  després  d'estar  en  altres  braços, 
tornar  als  teus!  Això  no  s'oblida,  Francesc,  no  pot  ésser. 
Encara  que  tu  ho  volguessis  oblidar  no  podries,  ni  jo  íam- 

poc.  No  aconseguiríem  altra  cosa  que  martiritzar-nos  un  a 
l'altre  i  ens  consumiríem  de  vergonya.  No,  Francesc,  no; 
el  nostre  llaç  s  ha  romput  per  sempre.  Aquestes  coses  no 
s'esborren  mai. 

Fou.— (Mossegant-se  els  //avis.)  Tu  penses  no  oblidar-lo  a  ell. 

Bell. — Oh!  Deixem  això!  Els  fets  són  molí  diferents  de  com  po 
den  semblar.  Però  tu  no  pots  pensar  tan  mal  de  mí,  perquè 
ets  millor  que  tots  ells...  (Titubejant  un  moment  i  després 
amb  veu  fermat)  ...si,  que  tots  ells.  Però  ells  són  més  forts 
i  en  aquest  món  la  raó  la  té  sempre  el  més  fort. Ni  tu  ni  nin- 
gú pot  fer  res  contra  això.  (Pausa.  Atançant-se  a  ell.)  Per 
aquest  motiu  volia  fer-te  un  prec!  Deixa'ls!,  no  Iluilis  més! 
Deixa-li  aquesta  trista  victòria,  que  ells  han  de  guanyar 
sempre.  Jo  sé  que  tu  tens  raó,  i  tu  ho  saps,  i  Déu,  si  és  que 
hi  ha  Déu,  ho  sap  íambe.  Perquè,  doncs,  implorar  encara 
davant  dels  seus  jutges  comprats,  un  sí  o  un  no,  si  la  nos- 
tra separació  i  la  nostra  desgràcia  ja  no  tenen  remei?  Què 
vols  encara  d'ells? 

Fou.  -  (Amb  veu  apagada.)  Ara,  ja,  res  més. 

Bell. — Deixa'ls,  t'ho  demano,  t'ho  prego,  deixa'ls!  Tu  saps  que 
jo  sempre  i'he  volgut... sempre, Francesc,  i  també  llavors... 
però  més  he  de  voler-te  i  respectar- te,  t  ho  juro,  si  tens 
el  valor  de  menysprear  a  tota  aquesta  gent  i  seguir  el  teu 
camí.  No  és  cap  vergonya  l'ésser  vençut  pels  totpoderosos 
de  la  Terra,  quan  es  té  raó.  jo  no  vull  suportar  que  ells  en- 
cara t'escarneixin...  Sí,  Francesc,  sí;  ells  són  els  més  forts: 
no  pot  anar  un  sol  contra  tots;  no  es  pot. 

Fou. — (Aprelant  les  dents.)  Es  pot... 

Bell, — (Exaltada.)  Això  és  una  bogeria.  Francesc,  una  temeri- 
tat! Per  aquest  home  poderós  cauen  cada  jorn  milers  de  vi- 
des, i  ningú  no  s'atreveix  a  dir  res.  Els  demés,  no  som  res 
al  món:  ell  vol  omplir-ho  tot  amb  la  seva  grandesa.  Però 
deixa  que  tots  amaguin  darrera  d'ell  i  del  seu  poder  les  prò- 
pies misèries,  i  escup-els-hi  el  teu  despreci:  no  són  més  que 
els  seus  esclaus.  No  vulguis  ésser  com  ells,  però  tampoc 
la  seva  víctima;  Francesc!  (Segueix  instant- lo,  mentre  ell 
calla  obstinadament.)  1  has  de  fer-ho  també  per  mí,  per 
mí!  Creus  tu  que  jo  podria  suportar  veure't  humiliat  per  la 
meva  culpa,  perquè  vaig  ésser  covarda  i  feble?  Has  de  fer- 

ho  per  mí,  si  t'interessa  la  meva  vida:  el  meu  últim  prec, 
Francesc,  no  pensis  més  en  tot  això! 
Fou.    (Es  tomba  vers  ella  de  repent  i  sense  dir  res  li  dóna  la 
mà.) 

Bell.— Que  bo  ets  amb  mí...  Sempre  ho  has  estat.  I  jo...  (Titu- 
beja  i  diu  després:)  Pensa  de  mí  millor  del  que  mereixo. 
Adéu,  Francesc!...  i  oblida'm...  és  el  millor  que  puc  desit- 
jar-te.., (Se'n  va  ràpidament,  com  fugint  de  sí  mateixa.) 

Fou.  —(Resta  immòbil,  amb  els  llavis  api  eia  is.  Veu  una  pis- 
toia  mig  amagada  entre  les  carpetes  i  papers  de  la  taula 
d'En  Foucbé  i  l'agafa  precipitadament  ficant-se-la  a  la 
butxaca.  Queda  de  nou  immòbil.  Al  cap  de  pocs  segons 
entra  Fouché.) 

Fouché.— Esteu  sol? 

Fou.—  (Amb  càustica  amargor.)  Sí,  ciutadà  Ministre,  absoluta- 
ment sol!  (Acostant-se-li  una  passa  més.  Sarcàstic.) L'en- 
horabona, Ministre:  haveu  portat  aquest  assumpte  endimo- 
niadament bé.  Un  xic  de  formatge  a  la  trampa,  i  ja  ha  entrat 
el  ratolí  a  la  ratera!  Es  notable,  notable!  Heu  portat  a  la  raó 
a  aquest  impertinent  Fourès:  perquè  ara,  veritablement, 
tinc  ganes  d'ésser  raonable.  Per  fi  m'he  assabentat  que  un 
gos  apallissat,  si  no  pot  mossegar,  se'n  va  a  un  recó  a  jeu- 
re. Per  tant,  us  ho  dic  ple  de  docilitat,  senyor  Ministre;  me 
en  vaig  al  recó. 

Fouché.— Però,  Fourès,  us  prego  que... 

Fou.— -Res  de  precs!  A  un  miserable  tinent  no  se  li  prega:  se  li 
mana;  fora,  a  jeure!  i  ell  obeeix.  Això...(7>etf  de  ta  butxa- 
ca interior  un  plec  de  papers,  l'estripa  i  llença  els  bocins 
als  peus  de  Fouché.)  ...això,  l'informe  escrit  quan  encara 
creia  en  la  llei  de  la  República;  i  això;  el  meu  full  del  ser- 
vei... i  la  meva  patent  d'oficial.  Abans  crucificat,  que  tor- 
nar a  servir-vos!  (Buscant  a  la  butxaca.)  Més  paperots 
encara?  No.  S'ha  acabat.  Com  us  he  dit;  ara  a  un  recó  a 
jeure.  El  gran  senyor  de  la  terra  pot  dormir  tranquil.  Ja  heu 
aixafat  el  mosquit. 

Fouché.— Però,  amic  Fourès;  esteu  trastornat  i  ho  veieu  falsa- 
*    ment  tot.  Jo  volia  fer-vos  una  proposta... 

Fou.— Sí?  Doncs  us  la  podeu  guardar,  perquè  no  vull  res  vos- 
tre! Només  desitjo  que  em  deixeu  tranquil*  Puc  anar-me'n? 

Fouché  —(Amb  fredor  insultant  )  Us  ho  prego! 

Fou. — (Tremolant  d'ira  i  amb  passes  insegures  es  dirigeix  a 
la  porta.  De  sobte  es  dóna  compte  del  quadro  amb  el  re- 
trat de  Bonaparte  que  penja  de  la  paret.  Amb  boja  exalta- 
ció.) Ah!  El  triomfador,  el  gran  Bonaparte!  Llorer  per  al 
seu  front  imperial!  Llorers  xops  de  llàgrimes  i  sang,  per  al 
nou  Cèsar!  (Amb  una  gran  reverència,  tocant  quasi  a 
terra.)  Glòria,  glòria,  senyor  dels  francesos!  Gran  cabdill, 
conqueridor  del  món!  Glòria,  glòria!  Sols  tu  posseeixes  la 
raó;  tu  sol.  Els  homes  són  terra,  fang,  desferres  perquè 
tu  les  trepitgis!  Sols  per  damunt  de  cadàvers  es  camina  a 
la  immortalitat!  No  hi  ha  més  que  desposseir  els  altres  per 
a  obtenir  riqueseslS'ensorra  els  demés  i  és  fa  un  gran!  Glò- 
ria al  més  poderós  dels  mortals!  tu.  .  tu...  (Repentinament, 
amb  fúria  boja.)  Tu  lladre,  tu  assassí,  tu  butxí...  (D'un  cop 
de  mà  despenja  de  la  paret  el  quadro  de  Bonaparte,  i  el 
rebot  a  terra.) 

Fouché.  — Fourès! ! 

Fou.  —  (E s  tomba ,  boig  de  dolor  i  de  ràbia t  de  nou  conscient 
de  la  seva  impotència.  Esgotat.  Amb  profund  sarcasme.) 
Ridícul,  no  és  veritat?  Molt  ridícul,  fer  malbé  un  retrat, 
quan  les  urpes  no  poden  arribar  al  coll  de  l'original!  (En- 
congit; amb  veu  apagada.)  Peró  no  tingueu  cura.  Ja  sóc 
sensat  altra  vegada.  Ja  sé  que  Bonaparte  és  gran  i  jo  sóc 
una  desferra.  Vaig  al  recó,  a  jeure.  No  sentireu  res  més  de 
mí.  (Es  dirigeix  a  la  porta  bransolejant  i  arrastrant  les  ca- 
mes, amb  la  cara  desencaixada  i  els  punys  apretats.) 

Fouché  —(Espera  que  Fourès  hagi  sortit  i  toca  el  timbre.  En- 
tra l'ordenança,  Completament  tranquil  li  diu:  Aquest 
quadro  altra  vegada  al  seu  lloc!  1  després  envieu  a  dir  al 
Primer  Cònsol,  en  nom  meu:  L'assumpte  Fourès  ha  aca- 
bat . .  (Se  sent  un  tret  de  pistola.  Fouché  tomba  el  cap, 
sense  precipitació,  vers  la  porta.  Pausa  breu.)  ...ha  aca- 
bat, satisfactòriament. 

